Pajenn:Cadiou - La Harpe de Merlin.djvu/86 - Wikimammenn\nPajenn:Cadiou - La Harpe de Merlin.djvu/86\nPEDERVED LODEN PE ARVEST\n(Vardro kastel an dijentil Mark. Deuz an noz, tantennou zo savet var ar blassen, toliou hir ouz pere zo azezet payzanted ha payzantezed. Hen pen an dol he veler eur paysant har eur baysantez ; deuz ho guiskamant he veler hint estranjourien d’ar vro. Ar reman heo Guilcher ha Katel).\nPebeuz galloud hen deuz evelkent ar Merlin-ze ! Ressussita merc’h hon dijentil ! Camaladed, efomp beb ha vanac’h hen he enor.\nAn eil Zoudard\nD’he yec’het hag ivez d’ha yec’het ar marc’her Brann ha zo n’em diskoueet ken ardiz ha ken talvouduz ! Ma ene, pebeuz rejouissanz, nag ha beziou aour recevet, na bebeuz loden hon deuz er fest, me zo leun va c’horf.\nVa hini-me zo ivez. Bizkoaz me meuz debret traou kerkoulz-all. Ah ember he vezo fumet korniedadou hen douvez ar c’hastel.\n(Choarzint ha reont oll).\nEur Plac’h Yaouank\nPebeuz malheur ma vije renket kass korf ar Brinsez dar vered, gouelet hon dije dourek var he maro darvouduz : ra vo meulet ar verc’hez pa zeo beo hag he temez.\nAdtapet diwar « https://br.wikisource.org/w/index.php?title=Pajenn:Cadiou_-_La_Harpe_de_Merlin.djvu/86&oldid=96186 »\nKemmoù diwezhañ degaset d'ar bajenn-mañ d'an 26 Du 2016, da 20:09.


(Adkaset eus Mobutu)\nMobutu e 1983\nMobutu Sese Seko Nkuku Ngbendu wa Za Banga (ganet Joseph-Désiré Mobutu d'ar 14 a viz Here 1930 - 7 a viz Gwengolo 1997) a voe eil prezidant Republik Demokratel Kongo adalek 1965 betek 1997.\nGoude bezañ bet en arme e voe kazetenner hag emezelañ a reas d'an MNC (Mouvement National Congolais), strollad Patrice Lumumba. Goude dizalc'hiezh ar vro d'an 30 a viz Even 1960 e voe anvet e penn arme Kongo pa oa Joseph Kasa-Vubu prezidant ha Lumumba ministr kentañ. Buan e tarzhas un enkadenn vras er vro hag enebiezh etre Kasa-Vubu ha Lumumba. D'ar 14 a viz Gwengolo ec'h aozas Mobutu un taol-nerzh, sikouret gant ar CIA, ha herzel Lumumba. Pemp bloaz goude, d'ar 25 a viz Du 1965, e tistroadas ar prezidant Kasa-Vubu ha mont da eil prezidant Kongo.\nE 1967 e krouas an MPR (Mouvement Populaire de la Révolution), strollad politikel nemetañ aotreet, ha rediañ holl annezidi ar vro da emezelañ ennañ. E 1971 e cheñchas anv ar vro da Zair, reiñ urzh d'an annezidi dilezel o anv european evit anvioù afrikan ha rediañ ar wazed da wiskañ an abacost. E 1972 e kemeras an anv Mobutu Sese Seko Nkuku Ngbendu wa Za Banga, berraet e Mobutu Sese Seko.\nKas a reas soudarded da skoazellañ an FLNA a-enep an MPLA komunour en Angola e 1975. E 1977 ha 1978 eo Agostinho Neto an hini hag a skoazellas emsavidi katangat a-benn gwanaat renad Mobutu.\nPa echuas ar Brezel Yen e 1990 e paouezas ar sikour roet d'e renad gant SUA ha kreskiñ an enebiezh outañ e diabarzh ar vro. Aotren a reas neuze ar strolladoù politikel all.\nBrezel kentañ Kongo a grogas e miz Du 1996 ha d'ar 16 a viz Mae 1997 e voe aloubet Kinshasa gant soudarded Laurent-Désiré Kabila. Mobutu, klañv gant ur c'hrign-bev, a rankas tec'hel kuit ha kavout repu e Togo ha Maroko ma varvas d'ar 7 a viz Gwengolo 1997.\nPrezidanted Republik Demokratel Kongo\nRepublik Kongo Joseph Kasa-Vubu · Mobutu Sese Seko\nRepublik Zair Mobutu Sese Seko\nRepublik Demokratel Kongo Laurent-Désiré Kabila · Joseph Kabila\nAdtapet diwar « https://br.wikipedia.org/w/index.php?title=Mobutu_Sese_Seko&oldid=1843395 »\nKemmoù diwezhañ degaset d'ar bajenn-mañ d'an 12 Eos 2019, da 10:48.


Diwan - Cheñchamantoù er c’hantin hag er c’houskva\nDegemer > Etablissements > Bro diwan kemper > Cheñchamantoù er c’hantin hag er c’houskva\nE skolaj Jakez Riou e Kemper ez eus traoù nevez er c'hantin hag er c'houskva.\nPetra nevez er c’hantin ?\nProfitet en deus ar skolaj eus ur yalc’had roet gant Kuzul Departamant Penn-ar-Bed evit staliañ un daol dispartiañ al lastez er c’hantin. Ar restachoù mat da roteliñ a vo daspugnet ha lakaet en ur rotel e-kichen al liorzh. Ur c’hlud a vo savet hag ul lodenn eus lastez ar c’hantin az aio da vouetañ un nebeud yer. Dileuridi glas zo bet choazet gant pep klasad.\nLakaet e vint er jeu evit kas ar boued er rotel, ober war e zro, bouetañ ar yer ha dastum ar vioù. Teir foubelenn da zibab lastez zo bet staliet dindan er bratell ivez. Da notenniñ ivez : ur pred vejetarian a vo bep Meurzh er c’hantin, hervez al Lezenn war ar boued votet e fin 2018.\nAr c’houskva e bord ar mor e Enez-Tudi\nGoude an dilojadeg e miz Even gant skoazell kerent ar skolaj e oa prest ar c’houskva nevez da zegemer 31 plac’h ha 29 faotr evit an distro skol. Al lec’h a blij d’ar skolidi memes ma chom traoù da renkañ evit ma vefe mat kaer. Labourioù a vo graet evit ma vefe ul lec’h a feson : cheñch prinistri e miz C’hwevrer (gwerennadur doubl), livañ kambreier ha kempenn privezioù ha strinkerezhioù ar baotred (a benn bloaz). Ur c’hontrat feurmiñ zo bet sinet etre pec’henn al lec’h, ar gevredigezh Berry-Tudy (hag a aoz kampoù vakañsoù), hag ar skolaj.\nIngal e vez embannet pennadoù war blog ar skolaj diwar-benn ar raktresoù kaset gant ar skolajidi. Gallout a rit koumanantiñ d’ar blog ha resev ar pennadoù nevez embannet e-barzh ho poest-posteloù.\nGerioù-alc'hwez stag : eil derez kouskva kantin\nLeuskel a ra Anna-Vari Chapalain he flas evit mont war he leve goude 20 vloavezh e renerezh ar rouedad Diwan. Distroomp war ur red...


Diwan - Feur-emglev Stad Rannvro, nec'het Unanet evit ar brezhoneg\nDegemer > Feur-emglev-stad-rannvro-nechet-unanet-evit-ar-brezhoneg\nFeur-emglev Stad Rannvro war treuzkas yezhoù Breizh\nBountet o doa rouedadoù kevredigezhioù ar strollad Unanet evit ar Brezhoneg evit kas war-raok teuliad ar feur-emglev arbennik war yezhoù Breizh, etre ar Stad hag ar rannvro. Kement-se a oa labour ar strollad a-raok diviz trumm ar c’huzul bonreizhel d’an 21 a viz Mae, da vougañ frankiz pedagogel kelenn ar yezhoù rannvro.\nUr vras ha kaer a vanifestadeg a oa bet d’an 13 a viz Meurzh, bodet enni tost da 5 000 den e straedoù Kemper, skol·idi·adezed, tadoù ha mammoù, tud a youl vat, sikour·erien·ezed ha dilenn·idi·adezed o c’houlenn ma vije bet savet ha sinet ar feur-emglev-mañ a-raok an hañv tremenet ha dreist-holl a-raok dilennadegoù rannvro miz Even. Embannet en doa Prezidant Rannvro Breizh, Loïg Chesnais Girard, e stourmfe evit kaout ur feur-emglev a live uhel digant ar Stad. Stanket e oa bet ar marc’hata avat da benn-kentañ ar prantad kabaliñ.\nNevesaet eo bet bodad-seveniñ ar rannvro abaoe ouzhpenn 5 miz ha nec’het omp chom hep kaout muioc’h a araokadennoù eget mare nevez amzer ar bloaz-mañ. Da geñver emvod kuzul sevenadurel Breizh ar 4 a viz Kerzu e oa bet goulennet keleier digant Stéphane Perrin, bezprezidant ar Rannvro e karg eus ar budjed gant izili eus hor c’hevredigezhioù e-keñver araokadennoù ar marc’hata.\nDre ma n’en deus ket degaset keleier resis hon eus aon e vefe chomet bout an traoù war an teul ha war aerezioù roet d’ar c’helenn ha d’an treuzkas yezhoù rannvro. Ret eo da atebeien lec’hel ar rannvro hag ar Stad mont war-raok en un doare fetis war ar c’henemglev-mañ a-raok konjeoù fin ar bloaz. Goulenn a reomp ouzh ar Prezidant Rannvro kinnig buan an teul-mañ d’ar gouarnamant ha d’ar C’hentañ Ministr.\nTremen a ra ar sizhunvezhioù. N’omp ket hegredik ! Emañ an dilennadegoù prezidantelezh ha kannaded o tostaat hag emaint e risk stankañ ur wech ouzphenn ar march’ata. Da grediñ eo an dizober-mañ ur skoilh ouzhpenn ouzh kelenn ar yezhoù rannvro lakaet gant Ministr an Deskadurezh Stad\nGouzout a raimp en em sevel en-dro ! en emgavout a raimp e penn kentañ ar bloavezh a zeu evit ober ur poent.\nKemennadenn Feuremglev Stad-Ranvro Unanet evit ar brezhoneg Kerzu 2021\nGerioù-alc'hwez stag : Unanet evit ar brezhoneg convention état région


Bouloù Breizh, kerzhet en dour mor, rugby, badminton, paledoù war blankenn, zumba, embregerezh-korf, pladenn-golf, paledoù mod Bro Vigoudenn...\nPetra a zo boutin etre tout ar sportoù-se ? Pas kalz tra a-benn-ar-fin... nemet ez eus eus outo holl e rouedad an UBAPAR hag ar CRSMR ! Kevredigezhioù ’zo a ra gant sportoù ha c’hoarioù hengounel, re all a ra gant sportoù anavezetoc’h pe sportoù nevesoc’h.\nAr c’hevredigezhioù a gas war-raok ar sport a zo holl strollet er CRSMR*, rann ar sport en UBAPAR. Lod a zo arbennik war ur sport pe meur a hini, lod all a gas a bep seurt oberiantizoù en o zouezh oberiantizoù a denn d’ar sport. Sportoù dudi evit an holl int.\nAr sport evit an holl ! Gellout ober sport ha sportoù e kreiz an natur da forzh peseurt oad, hervez e c’hoantoù, e amzer, e-unan pe a-stroll... gant ar pal sevel hag uhelaat Mab-Den : sed aze ar mennozh difennet !\nEvidomp e c’hell ar sport degas buhez war ar maez e-giz an oberiantizoù all. Un digarez eo da gejañ asambles, da zegemer an dud, da zizoloiñ ar vro hag e hengounioù, e sevenadur, da skoulmañ liammoù sokial war an tiriadoù.\n*Bodad Rannvroel ar Sportoù War ar Maez / Comité Régional des Sports en Milieu Rural\nBodad Rannvroel ar Sportoù War ar Maez CRSMR


Journal de Renaud Camus, mardi 3 septembre 2019\ncréée le mercredi 4 septembre 2019, 19 h 53\nmodifiée le mercredi 4 septembre 2019, 19 h 56Plieux, mardi 3 septembre 2019, une heure du matin. Le mardi, comme les lieux ne sont pas ouverts au public, ici, nous pouvons faire plus ~~~~ ~~~~~~ ~~~~~~~~~~ ~~~~~~~~~~~~, ~~~, ~~~ ~~’~~~~~~~~~~~, le jour — ~~ ~~~ ~~~~~~~ ~~~ commence à être ~~~ ~~~~ ~~~~~~ ~~~ ~~~~ ~~~~~~~~~~~ ~~~~~~~~~~ ~~~ ~~’~~~~, ~~~~~ ~~~~~~~~~~~ ~~~ ~~~~~~~ ~~~~~~ ~~~ ~~~~~ ~~ ~~~~ ~~~ ~~~~~, ~~~~~ ~~~~~~~~~~~~ ~~~~~~~~~~~~~ ~~~~~~~~ ~~~~~~~~~ ~~~ ~~’~~ voit rien : ~~’~~~ ~~~~~~~~~ ~~~~~ ~~~ ~~~ ~~~~~~~ ~~~ cou.\nNous ~~~~~~~ ~~~~~ ~~~~~~~ ~~ ~~~ ~~~~ ~~~ ~~’~~~~~~-~~~~~, ~~~ ~~~~~~~ ~~~~~~~ ~~~~~, ~~~ ~~~ ~~~~~~ ~~~~~~~~ ~~~~~ ~~~~~~~ ~~~ couple ami du ~~~~~~~~ ~~~ ~~~~~~~~~~ ~~~ ~~’~~~~~~~~~~~ ~~~~~~~~ ~~~ ~~~~~~~~~~~~, ~~~~~ ~~~~~~~~~ ~~~~ ~~~~~~~~~ ~~~~~ ~~~~ ~~~~~~~ ~~~~~~~~ ~~~~~ ~~~~~~~. ~~~~ ~~~~~~~~~ ~~~~~ ~~~ ~~~~~~~ ~~~~ ~~~~~ ~~~~~ ~~~~~~~ allés chez eux ~~~~ ~~~~ ~~~~~~~, ~~~ ~~~~~~~~ ~~~~~ ~~~~ ~~~~~~~~ ~~~~~~~~~ ~~~ ~~~~~~~~ ~~~~~. ~~~~~~ ~~~~ ~~~~~~~~~~~~~ ~~~ ~~~ ~~~~~~~~~ ~~~~~~ ~~~ ~~~~ ~~~ ~~~~~ ~~~~~ ~~~~~~~, ~~~~ ~~~~~~~~ par des terrasses ~~~~~~~~~~~~, ~~~~~~~~~ ~~’~~~~~~~ ~~~~~~~~~~, ~~~~~~’~~~~ ~~~~~~~ ~~~ ~~~ ~~~~~~~ ~~~~~~~~~. ~~~~~ ~~’~~~~ ~~~~~ ~~~~~~~~~~, ~~ ~~~ ~~~~~, ~~~ ~~~~~ ~~~~~~~~~~~~~~~~. ~~’~~~~ ~~~~~~ ~~~ ~~~~~~~~~~, ~~~~~~ ~~~~ ~~~~~~~ de promenades rituelles, ~~~’~~~ ~~~~~ ~~~~~ ~~~~~ ~~~~~~ ~~ ~~~~~~~~~~~ ~~~ ~~~~~~~~ ~~~~ ~~~~~~~~~~, ~~~ ~~~~ ~~~ ~~~~~ ~~~ ~~~~~ ~~~~~~, ~~~~~~ ~~~’~~~ ~~~~~~ ~~~~ ~~~~ ~~~~~~~~~~~ ~~~~~~~~~ ; ~~~ ~~~~ c’est même la ~~~~~ ~~~~~~ ~~~~~~. ~~~, ~~~~~~ ~~~~~ le Tractatus :\n« ~~~~~ ~~~~~~~~ ~~’~~~ ~~~~~, ~~~~~ ~~~~~ ~~ ~~~~~~~~~~~~~ ; ~~~~~ ~~~~~~~~ ~~~ ~~~~~ ~~~~~~~~ ~~~~ ~~~ ~~~~~~ ~~~~~, ~~~~~ ~~’~~ reconnaissez plus rien ».\n(Non, ~~~ ~~~~~ ~~~~ Investigation philosophiques.)\nvoir l’entrée du mardi 3 septembre 2019 et son image dans Le Jour ni l’Heure


Pezhioù-c’hoari e brezhoneg, kinkladurioù ha gwiskamantoù | Becedia\nGouest eo bet Emil Kloareg, Charlez ar Govig hag Anatol ar Bras sevel ul lañs nevez tro-dro d’o raktres. Er barrez e veze pep hini o kemer perzh : kilvizien, munuzerien, marichaled a roe pep a zaou zevezh labour evit sevel al leurenn, ar c’hinkladurioù, ha prientiñ degemer an arvesterien. Ar beizanted eo o deus bet kaset an dafar war o c’hirri ; gant an davarnourien eo bet pourchaset barrikennoù evit ma yafe ar sonerien da soniñ warno. E familhoù noblañsoù zo ez aed da furchal er pres dilhad, gant ar soñj kavout eno perukennoù ha gwiskamantoù.\nDiazezet eo ar c’hoariva war pezhioù-c’hoari e Brezhoneg, evel-just. Goulenn a ra Emil Kloareg ma vefe modernaet ar skridoù kozh, hir-mat, ha maez ar c’hiz alies-kaer. Pezh a ra Charlez Gwennou, da skouer, en ur gempenn en-dro Santez Trifin hag ar Roue Arzhur. Met en ur mod, evit luskerien an nevezadur, e vefe ur c’hwitadenn c’hoari pezhioù kozh hepken. Evit-se e tistagont o galv da skrivagnerien Vreizh evit ma kinnigfent krouidigezhioù a-vremañ. Evel-se e voe skrivet Ar Vezventi ! gant Charlez Rolland, ur pezh diwar-benn distrujoù an alkoolegezh, gant Fransez Jaffrennou e voe kinniget Ar Bourc’hiz lorc’hus, hag un drama, Ar Miliner Bot-Kador, gant ar republikan Paol Kadioù. Un dek bennak a bezhioù anavezet mat bennak a yae d’ober roll Paotred Plouyann etre 1898 ha 1914.\nMet n’eus ket a c’hoariva hep gwiskamantoù ha kinkladurioù. Dre ziv wech e lak Maxim Maufra e holl nerzh da sevel taolennoù an drekleur. E 1898 ra ul livadur a 36 m² a ziskouez ur c’hastell doare ar Grennamzer, gant ar mor a zeuio da aloubiñ Ker-Is er pellder, un disterig a vodernelezh roet d’an abadenn gant al livour mignon da Paol Gauguin. Gwisket an aktourien gant gwiskamantoù bet treset gant Ary Renan ha savet gant ti Lambert e Pariz, a zo dilhataer c’hoariva ar Palais Royal. Mont a ra koust ar gwiskamantoù da 1 400 lur e 1898 : evit kompren da begement ez afe hiriv an deiz, pa ouzer ne yae ket en tu all da 1 000 lur gopr bloaz un devezhour war ar maezioù, ne c’heller nemet anzav e oa bet lakaet pep tra e kont evit ma rafe berzh an abadenn.


Keleier » Niverenn 613 * 16 / 03 / 2017\nY-F Jacq e Bali Breizh…\nKant a gan : 88 dijia !\nAmzer Nevez Kastell-Nevez Ar Faou bremaik : gant 88 kaner enskrivet dija e ra berzh an heuliad gavotenn kinniget gant Jean-Claude Taleg ha Lou-Jakez Suignard. Simpl e oa ar mennozh : lakaat kant kaner da bleustriñ asambles, o tiskanañ war-lerc’h an daou ganer brudet, evit diskouez...\nYa- Divin a ra al lenner soñj Loeiza a-dreñv respont he gwaz : ha ne vehe ket tu dezhañ goulenn bout reformet ? Pe klask bout lakaet en ul lec’h dizañjerusoc’h ? Posupl e oa ober kement-se ? Daniel Carré : Klask ober a oa posupl; donet da benn ag e daol a oa un afer arall !...\nKaoz ‘zo bet dija diwar-benn ar raktresoù mengleuzioù a zo e Breizh. War an dachenn, ne ziskrog ket an enebourien gant o stourm. Bloaz ‘zo e oa bet echuet studiadennoù ‘zo gant an embregerezh Variscan. A-drugarez dezho e oa bet lakaet war-wel e oa tachennoù...


Buhez ar Sent/1913/Jaoua - Wikimammenn\nBuhez ar Sent/1913/Jaoua\n◄ Albin Jaoua Guennole ►\nann eil devez a viz meurs\nSANT JAOUA PE ZANT JOEVIN, ESKOP\nJaoua a ioa ginidik euz ann Irland, hag a deuaz da Vreiz-Izel asambles gant sant Paol ; lod a lavar zoken oa niz d’ar zant-ma. Goude beza bet eur pennad o prezeg ann Aviel e kostez Leon, e oue hanvet da bersoun e Brasparts, ha ne c’houfe den koumpren pegement a boan en devoue eno da genta. Ar barrisioniz n’oant ket hanter-zesket var guirioneziou ar relijion, ne c’houient tamm katekiz ebed, kouls lavaret, hag enn ho zouez ez oa c’hoaz meur a baian. Mes ar Zant a labouraz kement d’ho c’helenn, ken enn iliz, ken enn ho ziez ha n’euz fors e pe leac’h ec’h en em gave gantho, ma teuaz a benn a nebeut a nebeut da skleraat ho sperejou, da c’hounit ho c’halounou ha da ober anezho kristenien vad.\nJaoua a iea ive da brezeg d’ar parreziou divar dro, hag er parreziou-ma evel e Brasparts e lakea eur maread pec’herien da guitaat ho buez fall. Aotrou ar Faou a gemeraz kaz outhan abalamour d’ann dra-ze. Ann dijentil-ze, o veza c’hoaz paian, n’oa ket evit gouzanv ar venac’h hag ar veleien. Eunn devez e oue lavaret d’ezhan oa en em asamblet abad Landevennek, eunn abad all ha sant Jaoua, enn eur chapel hag a ioa tost d’he zouarou. Raktal e red di gant eur vandenn dud ken difeiz ha ken dibenn hag hen, hag enn eur erruout e laz ann daou abad. Dre c’hras Doue, sant Jaoua a c’hellaz tec’het kuit ha savetei he vuez.\nGoulskoude eunn hevelep torfed a goustaz ker da Aotrou ar Faou ha d’ar vro m’edo e chom ennhi. Ann dijentil a oue bourrevet enn eur feson skrijuz gant eunn arme a zrouk-sperejou a ioa eat enn he gorf, hag eunn dragoun pe eur zarpant heuzuz a zifourchaz euz ar mor hag a lakeaz ann drubuill hag ar spount e pevar c’horn ar vro; rak lonka a rea kement den ha kement loan en em gave var he hent.\nOc’h en em velet enn eur stad ker reuzeudik, tud ar Faou a c’halvaz sant Paol da vont d’ho zikour; rak klevet o doa hano anezhan evel euz a eunn den hag a ioa vraz he c’halloud dirak Doue. Sant Paol a deuaz, hag o veza stoliet ann dragoun enn hano Jezuz-Krist, e viraz outhan da ober drouk ebed mui.\nGoudeze e kasaz ann diaoul euz a gorf Aotrou ar Faou enn eur ober sin ar groaz varnhan. He gelenn a reaz ive var guirioneziou ar feiz, ha pa gavaz d’ezhan e c’houie mad aoualc’h he greansou, e lavaraz da zant Jaoua he vadezi. Rak sant Jaoua a ioa bet o tiambroug sant Paol beteg Koatgarz, hag abaoue oa chomet da ober koumpagnunez d’ezhan. Hogen, evit rapari he dorfed, Aotrou ar Faou a lakeaz sevel eur gouent nevez el leac’h m’en doa lazet ann daou abad, hag e memor euz ann daou vuntr-se, ar gouent nevez a oue hanvet Daoulas. Sant Jaoua a oue hanvet da abad er gouent-ma; mes karget oa ato euz a barrez Brasparts.\nNeuze eur guchenn dud fallakr a reaz adarre goall vuez d’ezhan, ha setu hen ha mont da Gastell da gaout sant Paol. Sant Paol her c’hemeraz da vikel vraz, hag a benn daou vloaz goude, oc’h en em velet dija koz ha kabac’h, e lakeaz anezhan da eskop enn he blas.\nSant Jaoua a boaniaz da gerzet bepred var roudou sant Paol; mes ne oue ket pell eskop. Abaoue m’en doa kuiteat Daoulas ha Brasparts, tud ar vro-ze ne c’hellent mui kaout tamm eost ebed. Pedi a rejont ar Zant da vont da lamet divar ho douarou ar valloz o devoa tennet varnho dre ho ingrateri enn he genver. Jaoua a ieaz, hag a obtenaz pardoun evitho digant Doue. Mes prest goude e klanvaz e presbital Brasparts, hag eno e varvaz e peoc’h var dro ar bloaz 562. Sant Kenan, persoun Plouguerne, a ioa bet digaset gant sant Paol da rei d’ezhan he zakramanchou diveza. Araok mervel en doa lavaret lakaat he gorf enn eur c’harr nevez, stargna daou ejenn ouz ar c’harr, ha lezel ann ejenned da vale ken na jomchent a za anezho ho-unan. Setu ar pez a oue great. Hogen, ann ejenned a valeaz betek ma errujont e parrez Plouvian, var eunn dachenn vraz el leac’h ma torraz ar c’harr. Eno e oue enterret korf sant Jaoua, ha divezatoc’h e oue savet eur chapel var he vez. Evelato he relegou n’emaint mui er chapel-ma : kaset int bet da Gastell a-c’houdevez.\nNi on euz da ziouall rak eunn dragoun hag a zo kalz goasoc’h eged ann hini a deuaz var dro ar Faou enn amzer sant Jaoua. Hennez ne lame digant ann dud nemed buez ar c’horf, hag enn hor c’hichen-ni ez euz eunn dragoun all, dragoun ann ifern pe ann diaoul, hag a glask lamet diganeomp buezann ene. Hema en deuz muioc’h a ijinn hag a fallagnez eged egile, ha ne ehan da stegna he rouejou dirazomp evit hor c’holl da viken ; bezomp eta bepred var evez gant aoun na vemp paket er rouejou-ze.\nDiouallomp ive na lakafemp goalinier Doue da goueza varnomp oc’h ober fae var gomzou ar re a zeu d’hor c’helenn euz he berz.\nAdtapet diwar « https://br.wikisource.org/w/index.php?title=Buhez_ar_Sent/1913/Jaoua&oldid=32284 »\nKemmoù diwezhañ degaset d'ar bajenn-mañ d'an 11 C'hwe 2012, da 19:57.


Première Neige (Maupassant) - Wikipedia\nPremière Neige (Maupassant)\nPremière Neige zo un danevell gant Guy de Maupassant, en 1883.\nErc'h e Honfleur, gant Claude Monet.\nEmbannet e oa bet an danevell Première Neige er sizhuniek Le Gaulois d'an 11 a viz Kerzu 1883. Adembannet e voe goude en dastumad dalif Le Colporteur en 1900.\nAdkemeret e voe steuenn an danevell gant Maupassant en e romant Une vie.\nUr vaouez yaouank tapet gant an droug-skevent, war ur bank e kêr Cannes, war aod ar Mor Kreizdouar, a oar emañ o vont da vervel.\nParizianez laouen e oa, ha dimezet d'ur gwaz ha ne gar ket, ha kaset gantañ d'ur c'hastell da Normandi. Spontus e voe ar goañvezh kentañ, yen ken-ken. Ha gwaz, bepred o fiñval, n'eo ket rividik, ha nac'h a ra prenaén dezhi un dommerez. Heñvel dra a c'hoarvez en eil goañvezh.\n↑ Maupassant, Contes et Nouvelles, pajenn 1607, Bibliothèque de la Pléiade\nAdtapet diwar « https://br.wikipedia.org/w/index.php?title=Première_Neige_(Maupassant)&oldid=1820032 »


Peter Fischli ha David Weiss - Wikipedia\nPeter Fischli ha David Weiss\nPeter Fischli (8 a viz Even 1952 e Zürich) ha David Weiss (21 a viz Even 1946 e Zürich ivez), a zo un daouad arzourien suis diazezet e Zürich. Peurliesañ e reer Fischli/Weiss anezho. Kenlabourat a reont abaoe 1979. E-touez arzourien vrudetañ Suis emaint. O oberenn vrudetañ eo ar film anvet "Der Lauf der Dinge". Meret e vez o oberennoù gant Matthew Marks Gallery (New York).\nFischli a studias e skol arzoù-kaer Urbino etre 1975 ha 1976, hag e hini Bologna etre 1976 ha 1977. Weiss a studias e skol arzoù pleustrek Zürich etre 1963 ha 1964, hag ar c'hizellañ a studias e Basel e 1965.\nLiesseurt eo an doareoù implijet ganto: filmoù, luc'hskeudennoù, levrioù-arz, staliadurioù liesvedia ha delwennoù da skouer. Implijout a reont traoù ar vuhez pemdez, hag e staliont anezho e kendestennoù arzel. Kalz fent ha godiserezh a gaver en o oberennoù. O labour a zo bet keñveriet gant hini Marcel Duchamp, Dieter Roth pe c'hoazh hini Jean Tinguely. E 2003 e voent an arzourien a voe kaset da ziskouezadeg daouvloaziek Venezia e anv Suis.\nO oberennoù a c'haller gwelet en Tate hag er Guggenheim.\nFischli/Weiss e Matthew Marks\nLec'hienn diwar-benn Der lauf der Dinge\nT&C Lec'hienn all diwar-benn Der Lauf der Dinge\nFischli/Weiss e Fondazione Nicola Trussardi\nAdtapet diwar « https://br.wikipedia.org/w/index.php?title=Peter_Fischli_ha_David_Weiss&oldid=1554649 »\nDernière modification le 9 C'hwe 2014, à 21:12\nKemmoù diwezhañ degaset d'ar bajenn-mañ d'an 9 C'hwe 2014, da 21:12.


Ai‘ta! » Ar Post\nIstor ar stourm :\nReuz e oa bet e Breizh a-bezh er bloaz 2007 p’he doa goulennet Ar Post e vefe lemmet kuit anvioù-lec’h Plougerne abalamour e oa re ziaes da dud al lizhiri en em gavout er vro ! Tud Ai’ta ! evel ur bern reoù all ne oant ket evit degemer an dra-se. Doujañs evit hon anvioù-lec’h hag evit hor yezh !\nEvel-se e oa kroget an eil koulzad stourm kaset da benn ganeomp. Ouzhpenn difenn anvioù-lec’h hor bro hon eus bet c’hoant broudan implij ar yezh er burevioù post, rak ur servij a-bouez e chom e buhez an holl : gwir o deus ar vrezhonegerien da lenn ha da gomz o yezh eta ! Se ‘zo kaoz e c’houlennomp e vefe talvoudekaet ar brezhoneg dre skrid (panellerezh diabarzh ha diavaez en div yezh, ar brezhoneg par ouzh ar galleg ; kinnig ar brezhoneg e-mesk an holl yezhoù da zibab er mekanikoù) ha dre gomz ivez (kinnig ur badj « Me ‘oar brezhoneg » d’an implijidi brezhonegerien kontant d’ober gant ar yezh en o labour ; sevel ha brudan ul levrig galleg-brezhoneg evit an holl implijidi gant ar gerioù diazez ar vicher…)\nDa gentan ‘z eus bet skrivet lizheroù displegan da renerien Ar Post ha savet un heuliad oberennoù sioul ha pedagogel, evel pezhioù-c’hoari pe gichedoù faos dirak an tier-post (An Oriant, Pondi, Brest, Bear…). Kalz a votadegoù keodedel hon eus savet ivez, dreist-holl dirak an tier-post a oa da vezan adkempennet dizale. Kinniget e oa d’ar pratikoù ha d’an implijidi votin evit respont d’ur goulenn simpl : « Daoust ha mat eo deoc’h e vefe divyezhek galleg ha brezhoneg an ti-post nevez ? » Berzh spontus o deus graet an oberennoù-se, hag un digarez vrav da welet e sav darn vrasan an dud a-du ganimp !\nDaoust d’an holl draoù-se, n’he deus ket fellet renerien Ar Post talvoudekaat ar brezhoneg e mod ebet. Gant se hon eus ranket mont pelloc’h ganti ha kregin gant oberennoù krenvoc’h : « die-in » pe abadennoù pegsunian e tier-post ‘zo (Landerne, Montroulez, Gwengamp…) hag ur pezh-mell oberenn stankan renerezh Post Kôrnog Breizh e Kemper. Skrivet hon eus ivez d’an holl gannaded ha senatourien koulz ha da vaered ar c’humunioù sinet gante ar garta « Ya d’ar brezhoneg » evit goulenn gante pouezan da sikour ac’hanomp. Degadoù a responto hon eus bet eus o ferzh.\nAr gounidoù :\nRet eo bet d’Ar Post mont war-gil evit afer an anvioù-lec’h… en he c’homzoù bepred, rak e gwirionez e talc’h da vroudan ar c’humunioù da zibab anvioù-lec’h aes (da lâret eo e galleg !) evit aesaat dasparzh al lizhiri. Re alies e vez gwelet anvioù brezhonek o vont da get hag anvioù e galleg o kemer o lec’h !\nTri emgav a zo bet gant renerien Breizh Ar Post e Roazhon (2010, 2012 ha 2013). Gant hon oberennoù o krenvaat hag ar wask o tont eus tu an dilennidi o deus komprenet renerien Ar Post e oa poent ober un dra bennak : setu penaos e voe digoret ar c’hentan ti-post « divyezhek » e Karaez e miz Here 2012. Ennan e kaver panelloù diabarzh ha diavaez en div yezh par-ouzh-par (met pas an holl), ha skrivet eo « Bienvuenue – Degemer mat » war jiletenn an implijidi. Dibaoe ‘zo bet digoret daou di-post war ar memes patrom e Penn ar Bed (Pont an Abad ha Brieg) hag unan e Aodoù an Arvor (Perwenan).\nMet ne fell d’Ar Post e vefe ledanaet an dra-man d’an holl dier-post e Breizh : evit ma vo brezhoneg en ur burev e ranker gortoz ur prantad labourioù… hag ur goulenn skrivet a-berzh dilennidi ar gumun. Souezhusat reolenn dibabet gant Ar Post ! Un digarez eviti da vont war-raok an difonnusan ar gwellan ha da c’houlenn gant an dud dilennet paean ar panelloù ! Ne fell ket kennebeut d’Ar Post e vefe sinet un emglev evit ofisielaat ha gwarezin an araokadennoù dister a zo bet dibaoe 2007. Koulskoude ‘z eus bet sinet nevez ‘zo emglevioù evel-se gant Ar Post e Korsika hag en Elzas, ha du-hont ez a pelloc’h evit ar bruzhun a vez roet deomp e Breizh : panellerezhioù en div yezh e diabarzh ha divaez an tier-post, badjoù d’an implijidi divyezhek kontant d’ober gant ar yezh en o micher, levrigoù en div yezh evit sikour an implijidi da gomz elzasianeg en o labour…)


Ann Griffiths - Wikipedia\nAnn Griffiths (1776–1805) a oa ur varzhez kembraek ha saverez meulganoù kristen.\nGanet e voe Ann Thomas e miz Ebrel 1776 e kêr Dolwar Fechan e parrez Llanfihangel-yng-Ngwynfa, nepell diouzh Llanfyllin e kontelezh kozh Sir Drefaldwyn (bremañ e Powys). Merc’h e oa da John Evan Thomas, labourer-douar ha fabrik, ha d’e wreg Jane. Div c’hoar ha daou vreur he doa.\nDesavet e voe Ann er feiz anglikan. E 1794, pa oa 18 vloaz, e varvas he mamm. Treiñ a reas Ann ouzh ar vetodouriezh, da-heul he breudeur, goude klevet prezegennoù Benjamin Jones eus Pwllheli.\nDimeziñ a reas da Thomas Griffiths, ul labourer-douar eus Meifod, metodour eñ ivez. Mervel a reas er gwentloù e miz Eost 1805, d’an oad a 29 bloaz, ha douaret e voe e Llanfihangel-yng-Ngwynfa.\nLezel a reas Ann Griffiths un toullad skridoù kembraek war he lerc’h, hag a voe embannet goude he marv gant ar pastor metodour John Hughes eus Pontrobert hag e wreg Ruth.\nEn he barzhonegoù e eztaole he feiz kristen ha diskouez a rae he anaoudegezh eus ar Skriturioù sakr. Hi eo brudetañ saverez meulganoù Kembre. Ha hiziv c’hoazh e seller outi evel ur skrivagnerez a-zoare. Skrivet en deus Saunders Lewis, diwar-benn he barzhoneg hirañ Rhyfedd, rhyfedd gan angylion... ("Marvailhus, marvailhus d’an aelez…"), e oa anezhañ "unan eus pezhioù kaerañ barzhoniezh relijiel Europa".\nBrudet eo he meulgan Wele'n sefyll rhwng y myrtwydd hag alies e vez kanet e Kembre, war don Cwm Rhondda.\nEvel Mari Jones (1784–1864), ur Gembreadez paour hag a gerzhas da gêr Y Bala da brenañ ur Bibl, e teuas Ann Griffiths, e Kembre an XIXvet kantved, da vezañ un harozez evit ar brotestanted.\nLec’hienn diwar-benn Ann Griffiths – Skol-veur Kerdiz\nAdtapet diwar « https://br.wikipedia.org/w/index.php?title=Ann_Griffiths&oldid=1873105 »\nDernière modification le 28 Ebr 2020, à 19:27\nKemmoù diwezhañ degaset d'ar bajenn-mañ d'an 28 Ebr 2020, da 19:27.


Arz | A ! Lenn...\nCategory Archives: Arz\nAphrodite, moeurs antiques, Pierre Louÿs, Frañs (1896)\nTremen a ra an darvoudoù e kêr Aleksandri, en Henamzer. Eus un tu, ur serc’h eus ar re goantañ, Chrysis. Eus an tu all, ar c’hizeller Demetrios, ken kaer ma vije prest n’eus forzh peseurt plac’h d’en em lazhañ evitañ. Gwalc’het eo Demetrios gant e vuhez re aes ha ne ziskouez ket bezañ dedennet ken gant karantez ar c’hig. Deuet eo da garout muioc’h delwenn Aphrodite, savet gantañ diwar he skeudenn, eget ar rouanez Berenice hec’h-unan.\nP’en em gav e-tal da gChrysis eo dedennet ganti raktal. Met fae a ra Chrysis outañ. Evel er c’hontadennoù hengounel, e c’houlenn gantañ kas teir amprouenn da benn a-raok m’en em rofe outañ. Laerezh, lazhañ, koll e enor. Ken kelc’hiet eo Demetrios ma sent outi…\nErotelezh zo er romant, met n’eo ket kreñv, daoust dezhi bezañ hollvezant. M’on bet lakaet diaes gant va lennadenn n’eo ket abalamour da se. Diskouez a ra war un dro ur gevredigezh henamzerel hunvreet, hervez an doare ma wele tud ar Marevezh kaer anezhi, ha war ziskar. Muioc’h eget ar garantez, ar c’hrizder a intra ar skrid. Ha diskouez a ra an tudennoù bezañ renet gant froudennoù kentoc’h ha gant pennaennoù.\nMarteze e vez ret bountañ-divountañ kriterioù ar jener evit kas pelloc’h an arz : gant un oberenn a seurt-se emaer moarvat. Met daoust da ampartiz Pierre Louÿs war ar skrivañ ha d’e anaoudegezhioù don, n’on ket bet fromet nemeur gant ar romant-mañ. Un istor diwar-benn c’hoant revel ha galloud eo, da gentañ tout. Moarvat ne respont ket da c’houlennoù enlouc’het en va anien ?\nKavout a reer an destenn amañ.\nOber un evezhiadenn\t| tags: antiques, Aphrodite, Loüys, Moeurs, Pierre\t| posted in Arz, Erotelezh, Galleg, Istor, Romantoù\nLa vie est plus belle en musique, Claire-Marie Le Guay, Frañs (2018)\nDre guriusted eo em eus bet c’hoant da lenn al levr-mañ ha n’eo ket bet skrivet evidon, stummet don ma oan bet war ar sonerezh klasel gwezhall.\nUr bianoourez a vicher a zispleg petra eo ar sonerezh eviti, en ur heuliañ un hent pavezet gant oberennoù o deus merket he buhez.\nEtre testeni personel, prederouriezh, istor ar sonerezh, deskrivañ oberennoù ha flourañ ego an aozerez, diaes eo renkañ al levr. Sirius a-walc’h em eus kavet anezhañ evit un oberenn ledañ, ha dedennus alies : ne chom ket atav ar skrivagnerez gant oberennoù pe sonaozourien mil anavezet. Soñjal a ra din he deus skrivet ul levr en deus ur ster eviti, kentoc’h eget un dra kenwerzhel, ha diskouez a ra he zrivliadoù bezañ gwirion.\nAr pep gwellañ a vije lenn al levr-mañ ouzh skramm e urzhiataer ha gellet mont da glask war Youtube kement oberenn meneget, evit tennañ ar pep gwellañ anezhañ.\nMet ne ouezan ket re piv a c’hellfe bezañ dedennet gant al levr-mañ, a-benn ar fin. Tud war an oad, boaz da selaou seurt sonerezh hep bezañ bet tizhet ul live dreistordinal war o benveg ? Me ‘bari n’eus ket ur mor a lennerien evit seurt traoù.\nHa ret eo din anzav on bet hegaset un tamm gant ton ar yezh, re eeünek. Evit komz eus un arz n’heller ket deskrivañ gant gerioù, hag espern a c’heller ar varzhoniezh ? Tachet eo an destenn ouzh an douar gant ar c’hentañ derez.\nDedennus a-walc’h eta, hep bezañ dispar.\nOber un evezhiadenn\t| tags: belle, est, Guay, Le Guay, Marie-Claire, musique, plus, vie\t| posted in Arz, Galleg, Istor


Le Télégramme - Spered ar vro - Leïla Simon. « Dispar eo ar Redadeg ! »\nLeïla Simon. « Dispar eo ar Redadeg ! »\nPublié le 18 janvier 2018 Modifié le 18 janvier 2018 à 09h30\nLeïla Simon, bez-prezidantez ar Redadeg, a gemer perzh er skipailh abaoe 2012.\nLeïla Simon zo ken-brezidantez ar Redadeg. Pevar miz a-raok an darvoud bras ez eus labour war ar stern evit an aozerien.\nLugerniñ a ra he daoulagad glas pa vez o komz diwar-benn ar Redadeg. Leïla Simon, 27 vloaz, zo ken-brezidantez ar gevredigezh vrudet-mañ, asambles gant Jerald Ar Gov. Leun a startijenn zo gant plac'h Kastell-Paol evit aozañ Redadeg 2018, hag a vo dalc'het etre ar 4 hag an 12 a viz Mae. « Un darvoud meur eo rak lidet e vo dek vloaz ar Redadeg er bloaz-mañ », emezi. O labourat evel kasourez e skolaj Diwan ar Releg emañ Leïla. « Stank eo ar sizhunvezh-labour met amzer am eus memestra evit ar gevredigezh. Hag er mare-mañ e krog an traoù da fiñval da vat. 'Benn nebeut e vo emvodoù e-leizh », a zispleg ar vaouez yaouank.\nPlac'h ar « SKAR »\nRedek ne blij ket kement-se da Leïla, met barrek eo evit aozañ an traoù. Kemer a ra perzh ingal er « SKAR » abaoe 2012. Ar SKAR ? Pebezh anv iskis ! « Surentez Kreiz ar Redadeg eo. Ur skipailh tud a youl-vat a vez o heuliañ ar redadeg e-pad c'hwec'h devezh: surentez, mont en-dro, kelaouiñ ar rederien pe buheziñ ar redadeg a zo da ober. Ur sapre mont-en-dro eo ! » Dek vloaz goude ar Redadeg kentañ eo bet gwellaet an traoù tamm-ha-tamm. E 2016 ez eus bet krouet zoken ur skipailh karget eus ar boued hepken ! « Gwelloc'h eo kaout traoù tomm da zebriñ ha n'eo ket un tamm bara gant "Paté Henaff" e-pad ur sizhun ! », eme Leïla en ur vousc'hoarzhin. Treiñ a ra ar skipailhoù noz ha deiz, rak morse ne chom a-sav ar redadeg, a-hed 1800 km, o treuziñ Breizh a-bezh. « Dispar eo. Ret eo kaout sportourien, evit redek gant an dud, ha tud barrek war al lojistik », a gont ar brezidantez yaouank.\nEus Kemper da Blougerne\nEvel boaz, e vo dalc'het ar Redadeg e-pad sizhunYaou Bask. Evit ar wech kentañ e vo ar rederien yaouank e vakañsoù, rak cheñchet eo bet nevez zo deiziataer ar skolioù e meur a akademiezh. Loc'hañ a raio ar rederien eus Kemper d'ar 4 a viz Mae evit en em gavout e Plougerne d'an 12. War-dro 10.000 den a vez o kemer perzh er Redadeg. 50 % eus an arc'hant rastellet a vez roet da Ziwan hag an hanter all zo gouestlet da raktresoù evit ar brezhoneg. Forzh piv a c'hell mont da redek, digoust eo. Moaien zo ivez da brenañ ur c'hilometr pe meur a hini, evit skoazellañ ar Redadeg : digor eo bremañ al lec'hienn, evit prenan kilometroù, tee-shirtoù pe pladenn kanaouennoù ar Redadeg.\nWarlene eo loc'het Leïla ha tud ar gevredigezh eus Breizh da vont da vro Euskadi, da gemer perzh er C'horrika, ur redadeg veur evit skoazell an euskareg : mamm da Redadeg Breizh eo, en ur mod. « Un hunvre e oa ! Kalz a dud a oa evit an degouezh e Iruña ! Ha koulskoude eo diaes ar redadeg-mañ a-wechoù, rak menezioù uhel zo e bro Euskadi ! » Ar bloaz-mañ e vo Leïla adarre asambles gant skipailh ar « SKAR ». Mall zo warni kregiñ gant ar Redadeg !\nDarvoud : événement\nKasourez : animatrice\nDigoust : gratuit\nLoc'hañ : démarrer\nRaktres(où) : projet(s)\nEuskareg : langue basque.


Ger-stur broadel : الله، الوطن، الملك\nAllāh, al-Waţan, al-Malik\n"Doue, ar Vro, ar Roue"\nRoue Mohamed VI (محمد السادس, ⵎⵓⵃⵎⵎⴷ ⵡⵉⵙⵙ ⵚⴹⵉⵚ)\nKentañ ministr Aziz Akhannouch (عزيز أخنوش, ⵄⴰⵣⵉⵣ ⴰⵅⵏⵓⵛ)\n33 241 259 (2005)\n2 a viz Meurzh 1956\nMoneiz Dirham Maroko (MAD)\nKan broadel Kan broadel Maroko (Nachid waţani maghribi)\nDevezh ar vro 2 a viz Meurzh\nKod war ar Genrouedad .ma\nKod pellgomz +212\nRouantelezh Maroko, pe Maroko ent-berr (المغرب, al-Maġrib en arabeg; ⵍⵎⴰⵖⵔⵉⴱ Lmaɣrib e tamazight), a zo ur vro e gwalarn kevandir Afrika. Bevennet eo gant ar Mor Kreizdouar en hanternoz, gant Aljeria er reter, gant ar Meurvor Atlantel er c’hornôg, ha gant Sahara ar C'hornôg er c’hreisteiz (douaroù aloubet gant Maroko e 1975). Rabat eo ar gêr-benn velestradurel ha politikel, ha Casablanca ar gêr vrasañ hag ar gêr-benn armerzhel. Div gêr stag ouzh Spagn a zo enklozet e Maroko, war aod ar Mor Kreizdouar: Ceuta (Sabta) ha Melilla (Maliliya).\nAr Menezioù Atlas a dreuz ar vro penn-da-benn, eus ar mervent d’ar biz. Er reter hag er su d’ar menezioù-se en em led dezerzh ar Sahara, m’eo gwall zistank an dud. Emañ an darn vrasañ eus annezidi Maroko o chom er gwalarn da aradennad an Atlas. Aodoù he deus ar vro war ar Mor Kreizdouar en Norzh hag ar Meurvor Atlantel er C'hornôg. 34 milion a annezidi he deus hervez niveradeg 2014, ha 446 550 km² zo dezhi (47,51 ann./km²) pe 710 850 km² gant Sahara ar C'hornôg.\nAn arabeg hag an tamazigh eo ar yezhoù ofisiel. Div yezh a vez kaozeet er vro: arabeg Maroko, zo disheñvel-mat diouzh an arabeg unvan, hag ar berbereg (anvet tamazight alies). Ledet a-walc’h eo an anaoudegezh eus ar galleg, yezh an drevadennourien gozh, hag ar spagnoleg e lodennoù ’zo eus ar vro. Implijet e vez ar galleg en ensavadurioù gouarnel, er mediaoù, er bed ekonomikel hag en diplomatiezh. Kelennet e vez dre ret en holl skolioù Maroko.\nEzel eo Maroko eus an ABU, ar Gevre Arab, Unaniezh Afrika, Unaniezh Maghrib Arab, Aozadur ar c'henober islamek, Aozadur etrebroadel ar frankofoniezh, Strollad ar 77, Unaniezh evit ar C'hreizdouar, ha war ar renk emañ evit emezelañ da Gumuniezh Armerzhel Stadoù Kornôg Afrika.\nAn Islam, an "arabiezh" hag an "amazighiezh" a zo despizet gant bonreizh ar rouantelezh evel « lodennoù diazez » identelezh ar bobl varokan. Relijion ar Stad eo an Islam, met diogelaet eo gantañ ar frankiz azeuliñ evit an holl relijionoù.\nRoudoù Hominidae zo bet kavet hag a zo 700 000 bloaz kozh. Er Ragistor e oa o chom Berbered eno. Diazezet e voe ar pezh a vez gwelet evel ar stad varokan kentañ gant an emir Idris Iañ e 789.\nUn nebeud mareoù pouezus en istor ar vro :\nImpalaeriezh roman 40-395\nRouantelezh ar Vandaled 429-533\nImpalaeriezh roman ar Reter 533-688\nRouantelezh Nekor 710-1019\nGwarezveliezh c'hall e Maroko (1912-1956)\nren Hasan II etre 1961 ha 1999\nren Mohamed VI abaoe 1999\nPempvet armerzh Afrika eo hini Maroko, hag an trede er Maghreb goude Ejipt hag Aljeria. Tremenet eo ar PDG eus 56 da 107 miliard a zolaroù etre 2004 ha 2014, ha mestroniet eo ar monc'hwez gant ur c'heitad bloaz 1.8 %. Hervez ministrerezh an armerzh e oa 1.6% ar monc'hwez e 2015, ha 4.8 % ar c'hresk, sachet gant ur bloavezh labour-douar mat, ur sifr uheloc'h eget ar 4.4% a oa bet rakwelet gant al lezenn arc'hant 2015.\nBras e chom an digevatalderioù sokial avat, hervez un danevell savet gant an AMG Oxfam.\nBrudet eo ar fantasia varokan, un abadenn varc'hegezh hengounel a denn d'ar meuriad, d'al labour-douar ha d'ar relijion. Graet e veze bep bloaz e koulz ar mousem, gouel an eostoù ha gouel sant ar meuriad. E-pad an arvest-se e vez drevezet argadoù gant ar varc'hegerien war o c'hezeg harnezet brav, o tennañ gant o fuzuilh poultr-tarzh.\nSpisoù a vez implijet kalz er c'heginerezh marokan hag a zo ur meskad eus ar re vorian, europat ha kreizdouarat. Produet e vez safron e Tetouan, bent hag olivez e Meknes, hag orañjez ha sitroñs e Fes. Kig-yar eo ar c'hig ar muiañ debret er vro, a-raok kig-bevin ha kig-dañvad. Kouskous ha tajin eo ar meuzioù brudetañ.\n↑ Maroc : « Un pays moins stable que stabilisé par un système policier » e lemonde.fr .\nAdtapet diwar « https://br.wikipedia.org/w/index.php?title=Maroko&oldid=1984302 »\nKemmoù diwezhañ degaset d'ar bajenn-mañ d'an 2 Ebr 2022, da 18:34.


Vivian Maier, New York-Chicago - Mirdi an arzoù-kaer e Kemper\nAze emaoc’h : Degemer Diskouezadegoù Diskouezadegoù tremenet Vivian Maier, New York-Chicago\nDiskouezadeg kinniget eus ar 4 a viz C’hwevrer betek an 29 a viz Mae 2022\nAr bilhed en unan eus an daou virdi a ro gwir da gaout ur priz digresket en hini all.\nARVESTOÙ ER STRAEDOÙ\nPlijout a rae da Vivian Maier luc’hskeudenniñ an engroez dianav er straedoù, e istrogelloù. Tapout a rae imorioù an dremenidi, koll amzer gant o orimantoù, o greiamantoù pe o zrepetoù. War he luc'hskeudennoù prim e vez gwelet alies ur gaerded dic’hortoz hag a ziskouez a-wechoù munudoù a roe tro dezhi da dostaat da nested ar buhezioù dianav-se. Ne glaske ket traoù sebezus, kavout a rae gwelloc’h luc’hskeudenniñ boutinelezh « disterajoù » ar vuhez pemdeziek : ur munud, ur jestr, un emzalc’h, ar c’hempouez diasur e-pad ur pennadig. An dud dianav, an dud dizanv a gaver en he bed. Pa veze o tostaat dezho e ouie Vivian Maier en em lakaat el lec’h gwellañ, ha choaz ar c’hornad peurvat atav. Mestroniañ mat a rae ar c’heit a oa etre lagad he benveg-luc’hskeudenniñ hag ar patrom luc’hskeudennet. An darempred-se gant an egor a levie he doare-ober arzel a-bezh, hag a ziskouez pegen mat e ouie diouzh skiant ar c’houchañ hag a laka anat e oa ul luc’hskeudennerez dibar anezhi.\nAl luc’hskeudennoù bodet er rann-mañ a laka war wel un tu disheñvel eus c’hoantoù arzel Vivian Maier. Rak gant an arvestoù tennet eus ar vuhez pemdeziek dreist-holl ez eus bet degaset brud dezhi nevez zo hag ez eus bet gallet ober anaoudegezh ganti en-dro. Met, er c’hontrol d’un argerzh a lakae war wel aergelc’hioù ar straedoù, poltredoù, gweledvaoù, ha kement zo, ez eus ivez un hollad a bouez eus klichedoù a ya war-zu stilekadur ha mentonieladur ar stummoù. Anat eo e vestronie mat Maier kodoù kenedouriezh ar furmelouriezh : he c’hoant d’ober kouchadurioù dibar, an aes ma oa dezhi c’hoari da vat gant ar goullo hag al leizh, lakaat kichen-ha-kichen ar skeudoù hag ar gouloù, sachañ ar gwirvoud war-zu an difetisted, a zigor ur pennad all e hentad al luc’hskeudennerez echu-se.\nVivian Maier, hag a laboure war ar vicher a vagerez, he doa diorroet ur guriusted vadelezhus abred-kenañ evit bed ar vugale. A-hed he buhez luc’hskeudennerez he doa ledanaet an tem-se, hag he doa roet ul lec’h pouezus dezhañ evit sevel hec’h oberenn : ar vugale eo eta a laka o bezañs war-raok, pe e vefent a-unanoù, sipet o spered en o c’hoarioù pe o talañ ouzh lagad ar benveg luc’hskeudenniñ. E-keit-se he doa graet Vivian Maier kalz a skeudtapadurioù ma vez ar vugale o hentañ an dud deuet, en ur lakaat war wel ar c’hengej etre o bedoù ken pell an eil diouzh egile alies koulskoude.\nAr vugale a oa bet fiziet enni a oa deuet da vezañ he fatromoù, evel-just, hag a-wechoù « keneiled » prizius. N’eo ket hepken ambroug anezhi en hec’h abadennoù-bale er c’hêrioù a veze graet ganto, hogen dreist-holl, ur vammenn awen hollbadus e oa bet o c’hrouusted war dachenn ar c’hoarioù pe an ijin.\nAr rann-mañ, ma vez bodet dremmoù yaouank pe oadet, a ziskouez mat pegen pouezus eo al lec’h roet gant Vivian Maier da arz ar poltrediñ, un diskiblezh bras he fouez e bed al luc’hskeudennerezh.\nPa laboure evel poltredourez annezidi New York ha Chicago e tiskoueze Vivian Maier ar pezh a blije dezhi koulz hag ar pezh a gave gwelloc’h : poltredoù maouezed, tud kozh, tud dibourvez. Pa veze graet poltredoù ganti e klaske ivez tostaat d’an denelezh poblek-se m’en em anaveze. Meur a gliched zo frouezh ur gwir emgav etre al luc’hskeudennerez hag he fatromoù. Dont a ra an dremmoù a-dal, a-dost, war wel ha boemet e vezer en un doare magnetek gant o selloù eztaolus. A-wechoù e kave gwelloc’h ar brimded, hini ar « mareoù laeret » a dape dre ur gejadenn dic’hortoz.\nEnebet-kaer e c’halle bezañ hec’h emzalc’h pa zegouezhe gant metoù cheuc’h ar gizioù hag ar renkadoù uhel. Diskouez a rae hec’h enebiezh ha n’he doa ket aon da wallgas an den a luc’hskeudenne, ar pezh a lakae drougiezh da sevel en distro, kontrol d’an dereadegezh.\nStagañ a reas Vivian Maier gant al luc’hskeudennerezh e liv e deroù ar bloavezhioù dek ha tri-ugent. Pa dremenas d’al liv e cheñchas he doare ober peogwir e laboure al luc’hskeudennerez gant ul Leica hiviziken. Skañv eo ar benveg, aes da gas ; graet e veze ar skeudtapadurioù war-eeun en uhelder gant an daoulagad (en enep d’ar Rolleiflex a veze implijet ganti betek-henn). Evel-se e tostae Vivian Maier d’ar patromoù a veze luc’hskeudennet ganti ha tapout a rae krog en ur gwel eus ar bed en e livioù gwir. He skrivadur eus al liv avat a chome dibar ha dieub, c’hoarius zoken. Ergerzhet a rae-hi dibarderioù lavar al livioù gant skañvder, sevel a rae he geriaoueg dezhi met, dreist-holl, c’hoari a rae gant ar gwirvoud : pouezañ war vunudoù liv skiltrus, diskouez disoniezhoù marellet ar gizioù pe c’hoari gant an enebiezhioù sked-disked.\nFILMOÙ SUPER 8\nGant an tammoù filmoù Super 8 skignet en diskouezadeg-mañ e c’haller heuliañ sell Vivian Maier hag an doare ma tostae d’ur sujed ha ma stergne anezhañ. Adalek 1960 e stagas da filmañ arvestoù er straedoù, darvoudoù ha lec’hioù. Liammet strizh eo he sell a-fet filmañ ouzh he lavar luc’hskeudenniñ ; Bez’ ez eo un taol-arnod gwelet, un arselladenn soutil ha didrouz eus ar bed a zo tro-dro dezhi.\nFilmañ a rae Vivian Maier kement tra a c’halle kas anezhi d’ober ul luc’hskeudenn : arvestiñ pizh a rae, parañ a rae he selloù war ur sujed ha heuliañ anezhañ. Chom a rae hep tostaat dezhañ, zoumañ a rae warnañ, sipañ he spered war un emzalc’h pe ur munud, evel an divesker pe an daouarn e-kreiz ur mor a dud. Ar film a zeue diwar an dra-se a oa war un dro un teulfilm hag un oberenn-arvestiñ.\nImage 1 war 20 Vivian Maier (1926-2009), New York, NY, September 26, 1954 - photographie © Estate of Vivian Maier, Courtesy of Maloof Collection and Howard Greenberg Gallery, NY\nImage 2 war 20 Vivian Maier (1926-2009), New York, NY, September 3rd 1954 - photographie © Estate of Vivian Maier, Courtesy of Maloof Collection and Howard Greenberg Gallery, NY\nImage 3 war 20 Vivian Maier (1926-2009), Canada, 1955, tirage photographique de 2014, 40 x 50 cm © Estate of Vivian Maier, Courtesy of Maloof Collection and Howard Greenberg Gallery, NY\nImage 4 war 20 Vivian Maier (1926-2009), Chicago, 1956, tirage photographique de 2014, 30 x 40 cm © Estate of Vivian Maier, Courtesy of Maloof Collection and Howard Greenberg Gallery, NY\nImage 5 war 20 Vivian Maier (1926-2009), "Audrey Hepburn at the premiere of My Fair lady at the RKO Palace Theatre", Chicago, October 23, 1964, photographie © Estate of Vivian Maier, Courtesy of Maloof Collection and Howard Greenberg Gallery, NY\nImage 6 war 20 Vivian Maier (1926-2009), Chicago, IL, architecture - photographie © Estate of Vivian Maier, Courtesy of Maloof Collection and Howard Greenberg Gallery, NY\nImage 7 war 20 Vivian Maier (1926-2009), Chicago, IL - photographie © Estate of Vivian Maier, Courtesy of Maloof Collection and Howard Greenberg Gallery, NY\nImage 8 war 20 Vivian Maier (1926-2009), Chicago, 21 décembre 1961, tirage photographique de 2014, 40 x 50 cm © Estate of Vivian Maier, Courtesy of Maloof Collection and Howard Greenberg Gallery, NY\nImage 9 war 20 Vivian Maier (1926-2009), Chicago, octobre 1976, tirage photographique de 2014, 30 x 40 cm © Estate of Vivian Maier, Courtesy of Maloof Collection and Howard Greenberg Gallery, NY\nImage 10 war 20 Vivian Maier (1926-2009), Sans titre, non daté, tirage photographique de 2014, 30 x 40 cm © Estate of Vivian Maier, Courtesy of Maloof Collection and Howard Greenberg Gallery, NY\nImage 11 war 20 Vivian Maier (1926-2009), Autoportrait, New York, 1953, photographie © Estate of Vivian Maier, Courtesy of Maloof Collection and Howard Greenberg Gallery, NY\nImage 12 war 20 Vivian Maier (1926-2009), "Autoportrait", non daté, photographie © Estate of Vivian Maier, Courtesy of Maloof Collection and Howard Greenberg Gallery, NY\nImage 13 war 20 Vivian Maier (1926-2009), New York, 5 mai 1955, photographie © Estate of Vivian Maier, Courtesy of Maloof Collection and Howard Greenberg Gallery, NY\nImage 14 war 20 Vivian Maier (1926-2009), 1959, photographie © Estate of Vivian Maier, Courtesy of Maloof Collection and Howard Greenberg Gallery, NY\nImage 15 war 20 Vivian Maier (1926-2009), 'Autoportrait', 1959, tirage photographique en 2021 © Estate of Vivian Maier, Courtesy of Maloof Collection and Howard Greenberg Gallery, NY\nImage 16 war 20 Vivian Maier (1926-2009), Chicago, 1970, photographie © Estate of Vivian Maier, Courtesy of Maloof Collection and Howard Greenberg Gallery, NY\nImage 17 war 20 Vivian Maier (1926-2009), 'Autoportrait', non daté, tirage photographique en 2021 © Estate of Vivian Maier, Courtesy of Maloof Collection and Howard Greenberg Gallery, NY\nImage 18 war 20 Vivian Maier (1926-2009), Chicago, non daté - photographie © Estate of Vivian Maier, Courtesy of Maloof Collection and Howard Greenberg Gallery, NY\nImage 19 war 20 Vivian Maier (1926-2009), Chicago area, non daté, photographie © Estate of Vivian Maier, Courtesy of Maloof Collection and Howard Greenberg Gallery, NY\nImage 20 war 20 Vivian Maier (1926-2009), 'Autoportrait', Chicago, IL, 1974 © Estate of Vivian Maier, Courtesy of Maloof Collection and Howard Greenberg Gallery, NY


A Vonheur er Beurision - Wikimammenn\nA Vonheur er Beurision\nJ.-M. Galles, 1829 (p. 97-100)\n◄ Ag en aboeissance A Vonheur er Beurision Ag er Beuranté volantér ►\nUIERIÈS GLORIUS VARI.\nÉ péhani é considérér buhé ha vertuïeu er Uirhiés santel, a oudé gannedigueah hé Mab divin é Bethléem, bet en amzér m’er gùélas é rein é vuhé aveit salvedigueah en dut, ar er Halvér.\nA vonheur er Beurision.\nME gonsidér guet pligeadur, Guirhiés santel, er peah parfæt-zé a béhani é jouïs hou ç’inean ér marchaussi a Vethléem, é péhani é laquet Jesus ér bed.\nHui a gonservas er peah-cé, deustou ma oh bet refuset guet disprisance é Bethléem, a p’hou poai goulennet logein énou.\nRouannés en Ælet a uél guet joé tro-ha-tro dehi bugulion peur. Mam er mæstre ag en ol amzérieu hum blige doh hum wélet én ur marchaussi, exposet d’en amzér rustan ag er blai.\nHui a oai coutantoh mil gùéh ér marchaussi-zé, eit ne oai er-ré pinhuic a Vethiéem ér stad a brospérité é péhani é vihuent.\nDisquet a vazé, me mab, er bihan a gas a zeliet gobér ag er madeu ag en doar ; ha mar doh dibourvé a nehai, disquet estimein hou stad.\nEr beurision, én effet, a ind a éel hum sellet èl tud malheurus a pe chongeant penaus en dès vennet Jesus ma vezai bet peur é vam ; penaus n’en dès bet ean-memb én é gannedigueah, aveit cavel, meit ur hreu, ha hoah unan ag er-ré peurran ; penaus n’en deoai quet, durant é vuhé, ul leh de lacat é bèn de repos ; ha penaus, én ur verhuel, n’en deoai aveit gulé meit ur groéz ?\nN’en dès quet choéget é Apostolet é mesq er-ré pinhuic hac er-ré abil ; mæs é mesq er-ré peur hac en dut hemb abiltæt.\nD’er beurision-é spécialemant é ma deit d’annoncein é Aviel ; hac ean ou hâr beta laret é sellou er péh a rér aveit-ai èl pe vehai groeit dehou ean-memb.\nEr-ré pinhuic a zispris er-ré peur ; mæs er memb Doué péhani a lar : Malheur deoh pinhuic, a gouvi er-ré peur d’é vanquet.\nEurus, a lar Jesus, er-ré a zou peur a speret, car ranteleah en nean a appartén dehai ! Er honzeu-zé a sel er beurision péré a gâr ou feuranté, hac ehué er-ré pinhuic péré n’en dint quet staguet doh ou madeu.\nEr beurision a zeliehai enta sellet ou stad, non pas èl ur stad izel ha disprisable èl m’er sel er bed ; mæs èl ur stad ihuel ha glorius, èl m’en disco demb en Aviel.\nN’en dès peur erbet, p’en devehai er fé ha ma hé honsultehai, a vennehai changein é stad doh stad er-ré pinhuic hac er-ré eurus ag er bed.\nDe betra é chervige en dout chairret madeu bras durant er vuhé ; én ær ag er marhue n’ou hassehemb quet guenemb.\nEn ær ag er marhue, a ol er madeu he chom meit er vertu hac er stad a ziovér a fournis calz a occasioneu de bratiquein er vertu.\nEn dén pinhuic a béhani é conze deoh en Aviel a oai bet taulet én ihuern, ha Lazar, en deoai dispriset, a oai bet douguet arlerh é varhue, dré zorn en Ælet, de gompagnoneah Abraham.\nÉ tet a zisquein deign, Guirhiés santel, é ma gùel er beuranté aveit er madeu. Groeit ma cârein, én amzér de zonnet, er madeu ag eu nean, ha n’em bou meit un disprisance santel aveit er-ré ag en doar.\nAdtapet diwar « https://br.wikisource.org/w/index.php?title=A_Vonheur_er_Beurision&oldid=105783 »\nKemmoù diwezhañ degaset d'ar bajenn-mañ d'an 16 Eos 2017, da 19:38.


Pajenn:Guillouzic - Bue Zant Ervoan, 1894.djvu/63 - Wikimammenn\nPajenn:Guillouzic - Bue Zant Ervoan, 1894.djvu/63\neur beurevez da zarmon d’ar Roc’h, da Bleuzal ha da Blouek-Pontreo ; hag eur beurevez all da zarmon da Landreger, Tredarzek ha Pleuveur. Eun devez, de Wener ar Groaz a nevoa zarmonet war maro ha pasion hon Zalver en seiz parouz ha da diwean en Pleuvian, hag a oa ken skouiz an de-se ken a renkaz kemer harp war brec’h he vignon Ervoan Trowel vit mont d’ar ger.\nEun devez a oe gwelet oc’h arriout en Louanek eun divroad hag a oa deut vit gwelet ar person, he glevet ha kovesat gant-han, rag, eme-han, klevet a nevoa komz diont-han vel deuz eun den zantel meurbed. Goude he govizion, an den-ze a zantaz eun devosion ken braz, hag eur glac’har d’he bec’hejo vel na nevoa zantet biskoaz ; gouelan reaz kals war he bec’hejo, hag adaleg neuze na c’houlaz ken pellat diouz ar beleg zantel, c’hoantat a reaz chom dalc’hmad en he gichen vit he welet hag he glevet ; aliez a ie da welet Dom Ervoan da Louanek ha da Gervarzin ; daou vla a chomaz evelse en he gichen, ha neuze c’houlaz digant-han petra oa gwellan d’ean d’ober vit he zilvidigez ; ar zant o roaz\nAdtapet diwar « https://br.wikisource.org/w/index.php?title=Pajenn:Guillouzic_-_Bue_Zant_Ervoan,_1894.djvu/63&oldid=127450 »


Pajenn:Sales - Introduction d’ar Vuez devot.djvu/96 - Wikimammenn\nPajenn:Sales - Introduction d’ar Vuez devot.djvu/96\nouz ar pardaez ar mancamant-se da ur pouent hac a vezo pell varlerc’h ho repas ; rac ma e grac’h prest goude ho repas abarz ma ho pe digeret ho pouet, e veac’h assoupisset cals hac ho yec’het a ve interesset gant quemense.\n10. Ma na illit epad an deiz ober an oræson mental-mâ, eo ret deoc’h rapari ar c’hol-se, o sevel alies ho calon etrese Doue var an deiz dre oræsonou jaculator ha dre al lectur eus a eul Lêvr devot bennâc, hac oc’h ober ur binigennig bennâc evit satisfia eleac’h an deffaut-se ; ha goudese grit ur resolution gre d’en em lacat e trein adarre an tro-nos da ober hoc’h oræson.\nMÆs ne ouzoc’h quet martese, Philotee, penaus e ranquer ober an oræson mental ; rac un dra eo ha n’er goar nemeur a dud en amser-mâ, siouaz ! ha rac-se me ya da bresanti deoc’h ur fæçon ver ha simpl d’e ober, o chortos ma c’hellot beza guell instruet dre al lectur eus a gals a levriou caer pere a so bet composet var ar sujet-se, ha dreist pep-tra dre an usaich hac an exer-\nAdtapet diwar « https://br.wikisource.org/w/index.php?title=Pajenn:Sales_-_Introduction_d’ar_Vuez_devot.djvu/96&oldid=122473 »


Lakaet enlinenn d’an 02.09.2019,\nBerradurioù : p. pajennoù ; pg. pennger(ioù) ; rp. rannbennad ; st. eb. stumm etrebroadel.\nGeriaoueg ar soniadoniezh\nAr benvegad soniañ\nOrganoù mouezhiañ :\nplegoù ar vouezh\nKefioù dasson :\nkavenn ar genoù\nkavenn ar weuz\nkavenn ar fri\nLec'hioù distilhañ :\ngorre ar c'harloc'henn\ngouel ar staon, pe staon vlot\naraog ar staon, adreñv logigoù an dent\nlogigoù an dent\nOrganoù strishaer pe lodennoù strishaer an organoù\nadreñv kein an teod\nkreiz kein an teod\naraog kein an teod\n} kein an teod\nendanveg an teod\n} kurunenn an teod\nTaolenn ar c'hensonennoù\n[ɴ] [ŋ̊] [ŋ] [ɲ̊] [ɲ] [ɲ̟] [ɳ̊] [ɳ] [n̠] [n̥] [n] [n̪] [n̼] [ɱ] [m̥] [m]\n[ʔ] [ʡ] [q] [ɢ] [k] [ɡ] [k̟] [ɡ̟] [c] [ɟ] [ʈ] [ɖ] [t] [d] [t̪] [d̪] [t̼] [d̼] [p̪] [b̪] [p] [b]\n[h] [ɦ] [ʜ] [ʢ] [ħ] [ʕ] [χ] [ʁ] [x] [ɣ] [x̟] [ɣ̟] [ç] [ʝ] [ɕ] [ʑ] [ʂ] [ʐ] [ʃ] [ʒ] [s] [z] [θ] [ð] [θ̼] [ð̼] [f] [v] [ɸ] [β]\n[ʡ͡ħ] [q͡χ] [ɡ͡ɣ] [c͡ç] [ɟ͡ʝ] [t͡ɕ] [d͡ʑ] [ʈ͡ʂ] [ɖ͡ʐ] [t͡ʃ] [d͡ʒ] [t͡s] [d͡z] [t̪͡θ] [d̪͡ð] [p̪͡f] [b̪͡v] [p͡ɸ] [b͡β]\n[ɰ̊] [ɰ] [j̊] [j] [ɻ̊] [ɻ] [ɹ̥] [ɹ] [ð̞] [ʋ̥] [ʋ] [β̞]\n[ʡ̆] [ɢ̆] [ɽ̊] [ɽ] [ɾ̥] [ɾ] [ɾ̪] [ɾ̼] [ⱱ] [ⱱ̟]\n[ʜ] [ʢ] [ʀ̥] [ʀ] [ɽ͡r] [r̠] [r̥] [r] [r̪] [ʙ̥] [ʙ]\n[ʀ̝̊] [ʀ̝] [r̝̊] [r̝]\n[ʟ̝̊] [ʟ̝] [ʎ̝̊] [ʎ̝] [ɭ̝̊] [ɭ̝] [ɬ] [ɮ]\n[k͡ʟ̝̊] [ɡ͡ʟ̝] [c͡ʎ̥˔] [t͡ɬ] [d͡ɮ]\n[ʟ̠] [ʟ̥] [ʟ] [ʎ̥] [ʎ] [ʎ̟] [ɭ̊] [ɭ] [l̥] [l] [l̪]\n[ʟ̆] [ʎ̯] [ɭ̆] [ɺ]\n[qʼ] [kʼ] [cʼ] [ʈʼ] [tʼ] [t̪ʼ] [pʼ]\n[χʼ] [xʼ] [çʼ] [ɕʼ] [ʂʼ] [sʼ] [θʼ] [fʼ] [ɸʼ]\n[q͡χʼ] [k͡xʼ] [c͡çʼ] [t͡ɕʼ] [ʈ͡ʂ] [t͡ʃʼ] [t͡sʼ] [t̪͡θʼ] [p̪͡fʼ]\nruzennoù distrink kostez\ntrekinennoù distrink kostez\n[k͡ʟ̝̊ʼ] [c͡ʎ̥˔] [t͡ɬʼ]\n[ǀ] [ǀ̬] [ʘ] [ʘ̬]\n[ʛ̥] [ʛ] [ɠ] [ʄ] [ɗ̥] [ɗ] [ɓ̥] [ɓ]\nRoll ar soniadoù kinniget amañ ned eo ket klok. Kalz re all a zo anezho c'hoazh.\nSonioù zo a vez treuzskrivet gant adarouezennoù pe gant meur a arouezenn. Lakaet int bet e orañjez e-barzh an daolenn. Evit lod anezho ez eus meur a zoare d’o zreuzskrivañ. Unan hepken a zo bet dibabet amañ.\nLouet eo al logoù ma ne c'haller ket distilhañ son ebet.\nNe vez ket implijet an termen korzailhenn gant an holl yezhoniourien, rak ned eo ket anavezet ar gorzailhenn evel un organ. Koulskoude e weler mat en deus al lec'h-se perzhioù dezhañ. Da skwer, ne c'haller distilhañ na friennoù na kostezennoù eno.\nAn termenoù kinniget amañ hep dave ned int ket testeniekaet.\nTermenadur : kensonenn a zistager dre herzel tremen an aer ha lakaat hemañ da arsaviñ ur predig.\nIsrummadoù : bloskennoù, trekinennoù, distrinkennoù, enbloskennoù.\nEnebadur : enebiñ a reer an arsavennoù ouzh ar c'hwezhennoù.\nRenkadur : stankennoù genoù eo an arsavennoù.\nGerdarzh : diwar ar pennanv arsav.\nTermenadur : kensonenn a zistager dre stankañ tremen an aer er gorzailhenn pe er genoù ha lezel hemañ da dremen trumm drezi pe drezañ en ur vloskañ.\nTermenadurioù all :\nKensonenn a zistager dre lakaat an aer da darzhañ er genoù. (Lagadeg ha Menard, 1995:pg. tarzh ; Menard ha Kadored : 2001:pg. tarzh)\nKensonenn a zistager dre stankañ ar san analañ ha lezel an aer da dremen trumm drezi. (Menard ha Kadored : 2001:pg. tarzhenn2)\nRenkadur : stankennoù genoù ha skoilhennoù eo ar bloskennoù.\nAnvadoù all :\ntarzhenn (Evenou, 1987 ; Menard ha Kadored, 2001:pg. tarzhenn2 ; Menard, 2012: pg. plosive),\nkensonenn darzh (Lagadeg ha Menard, 1995:pg. kensonenn, tarzh ; Menard ha Kadored, 2001:pg. kensonenn, tarzh),\nkensonenn-darzh (Kervella, 1947:rp. 16).\nGerdarzh : diwar an termen blosk , hag a zo henvelster d’ar pennanv tarzh (Ar Glev, 1987:pg. explosion ; Menard, 2012:pg. explosion).\nEvezhiadenn : gant an termen-mañ e c'haller slaeraat an termenoù tarzh ha tarzhenn war dachenn ar soniadurezh, ha diforc'hellekaat an droienn kensonenn darzh . Sellet ouzh tarzh .\nArver : kensonenn c'hwezh.\nTermenadur : a zistager dre lezel an aer da dremen dre ar genoù pe ar fri pa vez distilhet.\nIsrummadoù : friennoù, ruzennoù, damdostennoù, ha, war varteze, kostezennoù, fringolennoù ha flapennoù.\nEnebadur : enebiñ a reer ar c'hensonennoù c'hwezh ouzh an arsavennoù, ar vogalennoù ha, war varteze, ar c'hostezennoù, ar fringolennoù hag ar flapennoù.\nAdstumm : kensonenn-c'hwezh (Kervella, 1947:rp. 16),\nEvezhiadenn : sterioù all a gaver evit kensonenn-c'hwezh . Sellet ouzh damdostenn ha ruzenn .\nTermenadur : kensonenn pe vogalenn a zistager dre lezel an aer da dremen dre ar genoù pe ar fri pa vez distilhet.\nIsrummadoù : kensonennoù c'hwezh ha vogalennoù.\nEnebadur : enebiñ a reer ar c'hwezhennoù ouzh an arsavennoù.\nEvezhiadenn : ur ster all a gaver evit c'hwezhenn . Sellet ouzh damdostenn .\nTermenadur : kensonenn a zistager dre strishaat un tammig tremen an aer ha lezel hemañ da zasseniñ pa vez distilhet.\nKensonenn, distaget evel ur gensonenn ruz, zo heglev dre ma tasson an aer pa vez distilhet. (Lagadeg ha Menard, 1995:pg. c'hwezh2 ; Menard ha Kadored, 2001:pg. c'hwezh2)\nKensonenn a zistager dre strishaat ar san analañ a-benn herzel un tammig ouzh tremen an aer drezi. (Menard ha Kadored, 2001:pg. c'hwezhenn)\nIsrummadoù : damdostennoù kreiz ha damdostennoù kostez.\nRenkadur : dassonennoù genoù eo an damdostennoù.\nc'hwezhenn (Evenou, 1987 ; Menard ha Kadored, 2001),\nkensonenn c'hwezh (Vallée, 1931:pg. spirant ; Lagadeg ha Menard, 1995:pg. kensonenn, c'hwezh2 ; Menard ha Kadored, 2001:pg. kensonenn, c'hwezh2 ; Menard, 2012:pg. spriant),\nkensonenn-c'hwezh (Favereau 1992:pg. spriant).\nur ster all a zo roet amañ d’an termen c'hwezhenn . Sellet ouzh c'hwezhenn .\nsterioù all a gaver evit kensonenn-c'hwezh . Sellet ouzh c'hwezh ha ruzenn .\nTermenadur : kensonenn a zistager dre lakaat an ankoue, an hugenn, beg an teod, ur weuz pe an div da zaskrenañ.\nIsrummadoù : daou zoare a zo da rannañ an daskrenennoù,\nfringolennoù ha flapennoù,\ndaskrenennoù skoilh, da lavaret eo fringolennoù ruz, ha daskrenennoù dasson, da lavaret eo fringolennoù dasson ha flapennoù.\nTesteni : Evenou (1987).\nArver : kensonenn dasson.\nTermenadur : a zistager dre leuskel an aer da zasseniñ er genoù pe er fri.\nIsrummadoù : damdostennoù, linkennoù ha kensonennoù fri.\nEnebadur : enebiñ a reer ar c'hensonennoù dasson ouzh ar skoilhennoù hag ar vogalennoù.\nkensonenn sonek (Kervella, 1947:rp. 16, 23 ; Lagadeg ha Menard, 1995:pg. sonek ; Menard ha Kadored, 2001:pg. sonek),\nkensonenn linkus (Kervella, 1947:rp. 16, 23 ; Lagadeg ha Menard, 1995:pg. linkus ; Menard ha Kadored, 2001:pg. linkus).\nEvezhiadenn : ur ster all he deus an droienn kensonenn linkus . Sellet ouzh linkenn .\nTermenadur : kensonenn pe vogalenn a zistager dre leuskel an aer da zasseniñ er genoù pe er fri.\nIsrummadoù : kensonennoù dasson ha vogalennoù.\nEnebadur : enebiñ a reer an dassonennoù ouzh ar skoilhennoù.\nTesteni : Evenou (1987), Menard (2012:pg. sonnant).\nArver : bloskenn distrink, ruzenn distrink, trekinenn distrink\nTermenadur : a zo un distrinkenn pe distrinkennoù.\nTermenadur : kensonenn a zistager dre stankañ an tarzh ha lakaat aer chomet er gorzailhenn pe er genoù da vont er-maez e doare pe zoare, hag, ent strizh, en ur vloskañ.\nIsrummadoù : bloskennoù distrink, ruzennoù distrink, trekinennoù distrink.\nTermenadur : kensonenn a zistager dre stankañ an tarzh ha lakaat aer er gorzailhenn pe er genoù da vont e-barzh en ur vloskañ.\nAnvad all : entarzhenn (Menard, 2012:pg. implosif).\nTermenadur : kensonenn a zistager dre lakaat an ankoue, an hugenn, beg an teod, ur weuz pe an div da zaskrenañ en ur ober ur monedone hepken.\nRenkadur : daskrenennoù dasson eo ar flapennoù.\nEvezhiadenn : an hevelep termen a gaver er vannielouriezh (Menard, 2012:pg. battant2).\nArver : kensonenn fri.\nTermenadur : [kensonenn] a zistager dre ar fri. (Lagadeg ha Menard, 1995:pg. fri ; Menard ha Kadored, 2001:pg. fri, frienn)\nTestenioù : Kervella (1947:rp. 16), Menard (2012).\nAdstumm : kensonenn-fri (Favereau, 1992:pg. nasal ; Lagadeg ha Menard, 1995:pg. fri ; Menard ha Kadored, 2001:pg. fri).\nTermenadur : [kensonenn pe vogalenn] a zistager dre ar fri. (Lagadeg ha Menard, 1995:pg. fri ; Menard ha Kadored, 2001:pg. fri, frienn)\nIsrummadoù : vogalennoù fri ha kensonennoù fri.\nEvenou (1987) evit ur gensonenn,\nMenard ha Kadored (2001), Menard (2012:pg. nasal) evit ur gensonenn pe ur vogalenn.\nTermenadur : kensonenn a zistager dre lakaat an ankoue, an hugenn, beg an teod, ur weuz pe an div da zaskrenañ en ur ober meur a vonedone.\nIsrummadoù : fringolennoù dasson, fringolennoù ruz.\nRenkadur : daskrenennoù eo ar fringolennoù, skoilhennoù eo ar fringolennoù ruz ha dassonennoù eo ar fringolennoù dasson.\nAnvad all : « kensonenn rollet », an termen rollet a gaver e yezhadur Kervella (1947:rp. 23) hag e geriadur Menard (2012:pg. roulé) evit deskrivañ an r .\nGerdarzh : diwar ar pennanv fringol.\nGerdarzh : diwar ar rakger kil- hag an adanv pleg, en hevelep doare m’eo savet ar pennanv heñvelstumm meneget gant Favereau (1991:pg. kilbleg).\nTermen all : kilbleget (Favereau 1992:pg. kilblegañ).\nEvezhiadenn : ar c'hensonennoù kilbleg a zistager gant beg pe endanveg an teod dre grommañ an teod.\nTermenadur : kensonenn a zistager dre stankañ an aer er genoù gant lodenn a-dreñv an teod ha lakaat an aer da enbloskañ gant lodenn a-raok an teod pe gant an diweuz.\nTesteni : Menard (2012:pg. clic).\nTermenadur : kensonenn a zistager dre stankañ kreiz ar genoù gant an teod ha leuskel an aer da dremen war ur c'hostez pe an daou.\nIsrummadoù : ruzennoù kostez, damdostennoù kostez, trekinennoù kostez.\nEnebadur : enebiñ a reer ar c'hostezennoù ouzh ar c'hensonennoù kreiz hag ar vogalennoù.\nArver : kensonenn greiz.\nTermenadur : kensonenn a zistager dre lakaat an aer da dremen e kreiz ar genoù.\nEnebadur : enebiñ a reer ar c'hensonennoù kreiz ouzh ar c'hostezennoù hag ar vogalennoù.\nTermenadur : kensonenn a zistager dre stankañ an aer a-zarn er genoù.\nIsrummadoù : fringolennoù dasson, flapennoù.\nEnebadur : enebiñ a reer al linkennoù ouzh ar stankennoù hag ar redennoù, ma n’o renker ket e-touez ar re-mañ ziwezhañ.\nRenkadur : dassonennoù eo al linkennoù.\nTesteni : Evenou (1987), Menard ha Kadored (2001).\nkensonenn linkus (Vallée, 1931:pg. liquide ; Lagadeg ha Menard, 1995:pg. linkus ; Menard ha Kadored, 2001:pg. linkus ; Menard, 2012:pg. liquide1),\nkensonenn lenkr (Favereau, 1992:pg. lenkr, liquide),\nkensonenn liñvel (Favereau, 1992:pg. liquide).\nEvezhiadenn : un eil ster he deus an droienn kensonenn linkus . Sellet ouzh dassonenn .\nArver : kensonenn red.\nTermenadur : kensonenn a zistager dre leuskel an aer da redek er genoù.\nIsrummadoù : ruzennoù, damdostennoù kreiz, ha, war varteze, kostezennoù, fringolennoù ha flapennoù.\nEnebadur : enebiñ a reer ar c'hensonennoù red ouzh ar stankennoù, war varteze al linkennoù, hag ar vogalennoù.\nRenkadur : kensonennoù c'hwezh genoù eo ar c'hensonennoù red.\nTermenadur : kensonenn pe vogalenn a zistager dre leuskel an aer da redek er genoù.\nIsrummadoù : kensonennoù red ha vogalennoù.\nEnebadur : enebiñ a reer ar redennoù ouzh ar stankennoù, ha, war varteze, ar c'hostezennoù, ar fringolennoù hag ar flapennoù.\nRenkadur : c'hwezhennoù genoù eo ar redennoù.\nGerdarzh : diwar ar pennanv red.\nArver : fringolenn ruz\nTermenadur : a zistager en ur lakaat an aer da ruzañ er genoù. (Lagadeg ha Menard, 1995:pg. ruz3 ; Menard ha Kadored, 2001:pg. ruz3)\nTestenioù : Lagadeg ha Menard (1995:pg. kensonenn, ruz3), Menard ha Kadored (2001:pg. kensonenn, ruz3).\nTermenadur : kensonenn a zistager en ur lakaat an aer da ruzañ er genoù. (Lagadeg ha Menard, 1995:pg. ruz3 ; Menard ha Kadored, 2001:pg. ruz3)\nIsrummadoù : ruzennoù kreiz, ruzennoù kostez.\nRenkadur : skoilhennoù c'hwezh eo ar ruzennoù.\nkensonenn ruz (Lagadeg ha Menard, 1995:pg. kensonenn, ruz3 ; Menard ha Kadored, 2001:pg. kensonenn, ruz3),\nkensonenn-c'hwezh (Kervella, 1947, rp. 16 ; Favereau 1992:pg. fricatif),\nkensonenn-c'hwezhiñ (Favereau 1992:pg. fricatif),\nrimienn (Menard, 2012:pg. fricatif).\nEvezhiadenn : sterioù all a gaver evit kensonenn-c'hwezh , da skwer e kaver, e-kichen ar ster strizh-mañ en un daolenn, ur ster ledanoc'h en destenn e yezhadur Kervella. Sellet ouzh c'hwezh ha damdostenn .\nTermenadur : kensonenn a zistager dre stankañ pe beuzstankañ an aer er benvegad soniañ ha strafuilhañ an tremen anezhañ er mod-se.\nIsrummadoù : bloskennoù, ruzennoù, trekinennoù, fringolennoù ruz.\nEnebadur : enebiñ a reer ar skoilhennoù ouzh an dassonennoù.\nTermenadur : kensonenn a zistager dre stankañ tremen an aer er gorzailhenn pe er genoù.\nIsrummadoù : stankennoù genoù, da lavaret eo bloskennoù ha trekinennoù, ha stankennoù fri, da lavaret eo kensonennoù fri.\nEnebadur : enebiñ a reer ar stankennoù ouzh ar redennoù, ha, ma n’o renker ket e-touez ar re-mañ ziwezhañ, ouzh al linkennoù.\nRenkadur : arsavennoù eo ar stankennoù genoù, ha c'hwezhennoù eo ar stankennoù fri.\nTesteni : Menard (2012:pg. occlusif).\nAnvad all : kensonenn stankus (Vallée, 1931:pg. occlusif ; Favereau, 1992:pg. occlusif).\nTestenioù : Ar Glev (1988:pg. glotte), Étienne (1999:pg. glotte), Favereau (1992:pg. glotte), Menard (2012:pg. glotte).\nfaout (Ar Glev, 1988:pg. glotte),\nfaout-avel (ar gorzailhenn) (Vallée, 1931:pg. glotte),\nglotenn (Evenou, 1987).\nSter all er yezh pemdez : e c'hall talvezout «tarzh» kement a «faout» ha «gwask», evel en troiennoù heñvelster «tarzh an nor» ha «gwask an nor» (Lagadeg ha Menard, 1995:pg. gwask3, tarzh ; Menard ha Kadored : 2001:pg. gwask2, tarzh).\nEvezhiadenn : Menard (2012) a laka kemm etre kensonenn darzh , anvet ivez glotalenn ha tarzhegenn en e c'heriadur (pg. glottal), ha tarzhenn (pg. plosive), evit ar vloskenn.\nTermenadur : kensonenn a zistager dre stankañ tremen an aer er gorzailhenn pe er genoù ha leuskel hemañ da dremen trumm drezi pe drezañ en ur vloskañ hag en ur ruzañ un tammig.\nEvezhiadenn : distagañ a reer ur drekinenn evel ur vloskenn heuliet gant ur ruzenn.\nRenkadur : skoilhennoù eo an trekinennoù.\nGerdarzh : diwar ar pennrann trekin- eus ar verb trekinañ.\nDoareoù da zistilhañ an « r »\nE brezhoneg e vez rollet pe risklet an r (Kervella, 1947:rp. 23). Klevet e vez stank ar fringolennoù logigoù hag ar ruzennoù hugenn e brezhoneg evel-se, met distilhet e vez ivez fringolennoù hugenn a-wezhioù, ha damdostennoù kilbleg en ul lodenn eus Treger.\nEvit envel al linkennoù e ro Frañsez Favereau an adanv lenkr hag a zeufe eus Frañsez Vallée (Favereau, 1992:pg. lenkr). Hogen, an adanv linkus eo a gaver e geriadur Vallée (1931: pg. liquide).\nLakaet ez eus bet diaes geriadurourien zo gant ar ruzennoù hag ar damdostennoù. Diresis eo ar ger kensonenn-c'hwezh gant Frañsez Favereau, da skwer, pan eo an hini nemetañ a glot gant ar sterioù ruzenn ha damdostenn (Favereau, 1992:pg. fricatif, spirant).\nHa drougvesket eo ar ruzennoù hag ar damdostennoù e geriadur Menard ha Kadored (2001:pg. c'hwezh, c'hwezhenn). Kevatal e tlefe bezañ termenadur c'hwezhenn ha hini kensonenn c'hwezh . Hogen, ar skwer c’hwezhennoù gweuz a reer eus ‘f’ ha ‘v’ , roet er pennger c'hwezhenn , a zo enep termenadur an droienn kensonenn c'hwezh meneget er pennger damdostenn uheloc'h, rak ne zasson ket an aer pa vez distilhet ar sonioù [f] ha [v].\nDre fazi ivez ez eo skrivet kensonenn tarzh en hevelep geriadur (Menard ha Kadored, 2001:pg. tarzhenn2) ; ar stumm reizh kensonenn darzh a gaver er pennger tarzh .\nAmsklaer eo kemmadur ar g . Kavout a reer : kensonenn genoù ha vogalenn c'henoù (Lagadeg ha Menard, 1995:pg. kensonenn, vogalenn ; Menard ha kadored, 2001:pg. kensonenn, vogalenn).\nÉtienne, Guy : 1999. Geriadur ar gorfadurezh hervez an destladur etrevroadel P. N. A. e teir yezh : galleg, latin, brezhoneg gant alc'houezioù divyezhek latin-brezhonek, brezhonek-latin – Dictionnaire de l’anatomie conforme à la nomenclature internationale P. N. A. en trois langues : français, latin, breton , eil embannadur. Mayenne : Preder.\nEvenou, Yvon Erwan : 1987. Description phonologique du breton de Lanvénégen (canton du Faouët, Cornouaille) – Studi fonologel brezhoneg Lanijen (kanton ar Faoued, Kernev) . Tezenn renet gant Per Denez ha soutenet e Roazhon. Diembann. « Geriadurig brezhonek-gallek », p. 9-17.\n1987 : Levrenn IV, Embel - Fileri.\nThe International Phonetic Association : 2015. The International Phonetic Alphabet (revised to 2015) . Er Genrouedad : http://www.internationalphoneticassociation.org/sites/default/files/IPA_Kiel_2015.pdf


Júu ʼmɨ́ɨ e cacuo fidiée Juan 1\nE lab júuˆ quiáꞌˉ Dseaˋ Jmáangˉ e cajmeꞌˊ JUAN\nLají̱i̱ꞌ˜ mɨ˜ nʉ́ꞌˉguɨ e nitɨro̱o̱ˇjmɨgüíˋbaꞌ e nɨseengˋ Dseaˋ Jmáangˉ\n1 Jo̱ jí̱i̱ꞌ˜ latɨˊ mɨ˜ uiim˜ nɨseaˋ e siiˋ Júuˆ do, jo̱ e jo̱ lɨ́ɨngˊ Jó̱o̱ˊ Fidiéeˇ; jo̱ cøømˋ seengˋ có̱o̱ꞌ˜ Fidiéeˇ, co̱ꞌ íbˋ dseángꞌˉ Fidiéeˇ cajo̱. 2 Jo̱ co̱lɨɨm˜ seengˋ e Júuˆ do có̱o̱ꞌ˜ Fidiéeˇ lají̱i̱ꞌ˜ latɨˊ mɨ˜ uiing˜. 3 Jo̱ laꞌeáangˊ có̱o̱ꞌ˜ e Júuˆ dob cajméeˋ Fidiéeˇ lajaléꞌˋ e seaˋ fɨˊ jmɨgüíˋ; jo̱baꞌ lajaléꞌˋ e seaˋ fɨˊ jmɨgüíˋ cajméeˋ Fidiéeˇ co̱lɨɨng˜ có̱o̱ꞌ˜ e Júuˆ do. 4 Jo̱ laꞌeáangˊ có̱o̱ꞌ˜ e Júuˆ dobaꞌ cuøˊ e se̱e̱ˉnaaꞌ fɨˊ jmɨgüíˋ, jo̱guɨ íbˋ cajo̱ i̱ lɨ́ɨngˊ i̱ Jɨngꞌˋ quiáꞌˉ Fidiéeˇ i̱ cuøˊ e tɨɨngˋ ngángꞌˋ jaléngꞌˋ dseaˋ jmɨgüíˋ. 5 Jo̱ i̱ Jɨngꞌˋ quiáꞌˉ Fidiéeˇ do jmóoˋ e lɨjneáˋ lacaangˋ lɨ˜ nʉʉˋ sǿꞌˋ, jo̱guɨ e nʉʉˋ sǿꞌˋ do jaˋ mɨˊ caquɨ́ɨꞌ˜ jmɨɨ˜ faꞌ nijméˉ e niyúngˋ i̱ Jɨngꞌˋ quiáꞌˉ Fidiéeˇ do.\n6-7 Jo̱ malɨɨ˜guɨ calɨséngˋ jaangˋ dseañʉꞌˋ i̱ calɨsíˋ Juan i̱ seáangˋ dseaˋ jmɨɨˋ; jo̱ Fidiéeˇ caguíngꞌˋ írˋ jo̱guɨ casíingˋneiñꞌ e laco̱ꞌ dseaˋ do niniꞌrˉ júuˆ quiáꞌˉ i̱ Jɨngꞌˋ quiáꞌˉ Fidiéeˇ do, jo̱guɨ e laco̱ꞌ ninúˉ jo̱guɨ e jáꞌˉ nilíingˋ jaléngꞌˋ dseaˋ lají̱i̱ꞌ˜ júuˆ e niguiáˉ dseaˋ do. 8 Jo̱ dsʉꞌ i̱ Juan i̱ seáangˋ dseaˋ jmɨɨˋ do jaˋ lɨ́ɨiñˊ dseángꞌˉ i̱ Jɨngꞌˋ quiáꞌˉ Fidiéeˇ do, co̱ꞌ lɨ́ɨiñˊ jaangˋ dseaˋ i̱ casíingˋ Fidiéeˇ e laco̱ꞌ niniꞌrˉ júuˆ quiáꞌˉ i̱ Jɨngꞌˋ do jee˜ jaléngꞌˋ dseaˋ góorˋ dseaˋ Israel. 9 Jo̱ cagüéngˉ i̱ dseángꞌˉ jáꞌˉ Jɨngꞌˋ quiáꞌˉ Fidiéeˇ do fɨˊ jee˜ dseaˋ jmɨgüíˋ e laco̱ꞌ nijmérˉ jial e nilɨseengˋ dseaˋ fɨˊ lɨ˜ jneáˋ jɨˋ.\n10 Jo̱ i̱ dseaˋ i̱ lɨ́ɨngˊ Júuˆ quiáꞌˉ Fidiéeˇ do nɨseemˋbre lají̱i̱ꞌ˜ latɨˊ mɨ˜ uiing˜; jo̱ nañiˊ faꞌ laꞌeáangˊ có̱o̱ꞌ˜ íˋbre cajméeˋ Fidiéeˇ lajaléꞌˋ e seaˋ fɨˊ jmɨgüíˋ, jo̱ dsʉꞌ jaléngꞌˋ dseaˋ jmɨgüíˋ jaˋ jáꞌˉ calɨ́iñˉ júuˆ quiáꞌˉ dseaˋ do. 11 Jo̱guɨ dseángꞌˉ fɨˊ góoˋbre cagüéiñˉ cajo̱, dsʉꞌ jaˋ caꞌíngꞌˋ dseaˋ góorˋ írˋ. 12 Jo̱ dsʉꞌ jaléngꞌˋ i̱ dseaˋ i̱ caꞌíngꞌˋ írˋ jo̱guɨ i̱ jáꞌˉ calɨ́ngˉ júuˆ quiáꞌrˉ, jo̱baꞌ cacuøꞌˊreiñꞌ fɨˊ e caꞌuíiñꞌˉ do jó̱o̱ˊ Fidiéeˇ. 13 Jo̱guɨ lɨ́ɨiñꞌˊ do jó̱o̱ˊ Fidiéeˇ dsʉꞌ o̱ꞌ uíiꞌ˜ e calɨséiñˋ fɨˊ jmɨgüíˋ la, o̱ꞌguɨ faꞌ lɨɨng˜ i̱i̱ˋ quiʉꞌˊ ta˜ quiáꞌrˉ e caꞌuíiñˉ lajo̱, dsʉco̱ꞌ lɨ́ɨiñꞌˊ do lajo̱ uíiꞌ˜ e ꞌñiabꞌˊ Fidiéeˇ cajméerˋ e caꞌuíiñꞌˉ do jó̱o̱rˊ.\n14 Jo̱ e Júuˆ do caꞌuíingˉ dseángꞌˉ jaangˋ dseaˋ jmɨgüíˋ, jo̱ calɨséngˋ jee˜ jneaa˜aaꞌ fɨˊ jmɨgüíˋ la, jo̱guɨ dsíngꞌˉ jmiꞌneáangˋ jneaa˜aaꞌ, jo̱guɨ jmangꞌˉ júuˆ jáꞌˉ quie̱ˊ. Jo̱ mɨ˜ calɨcuíingˋnaaꞌ e Júuˆ do i̱ lɨ́ɨngˊ Jó̱o̱ˊ Fidiéeˇ i̱ camɨ́ɨngꞌ˜ do, jo̱baꞌ calɨneˋbaaꞌ jóng jial dseángꞌˉ jloꞌˆ niiñˉ, jo̱ dsʉꞌ e jo̱ catɨ́ɨiñˉ jí̱i̱ꞌ˜ dseángꞌˉ ꞌñiaꞌˊbre e cacuøꞌˊ Tiquiáꞌrˆ írˋ, co̱ꞌ dseángꞌˉ eáamˊ ꞌnéeˋ dseaˋ do quiáꞌrˉ. 15 Jo̱ lalab cajíngꞌˉ Juan i̱ seáangˋ dseaˋ jmɨɨˋ do cuaiñ˜ quiáꞌˉ dseaˋ do mɨ˜ cajíñꞌˉ lala:\n—Jo̱ i̱ lab i̱ dseaˋ i̱ éengˊ jnea˜ do ie˜ lamɨ˜ cafáꞌˉa lala: “Jo̱ i̱ dseaˋ i̱ nijáaˊ cøøngˋguɨjiʉ laco̱ꞌguɨ cagüéngˉ jnea˜ fɨˊ jmɨgüíˋ la niingˉguɨr eáangˊ laco̱ꞌ jnea˜, dsʉco̱ꞌ lají̱i̱ꞌ˜ mɨ˜ nʉ́ꞌˉguɨ eáangˊ e nilɨseengˋ jnea˜baꞌ e nɨseeiñˋ.”\n16 Jo̱ co̱ꞌ eáamˊ guiúngˉ dseaˋ do có̱o̱ꞌ˜ jneaa˜aaꞌ, jo̱baꞌ cuøꞌrˊ jneaa˜aaꞌ jaléꞌˋ güeaꞌˆ quiáꞌrˉ có̱o̱ꞌ˜guɨ jaléꞌˋguɨ e ꞌnéˉ quíˉiiꞌ dseángꞌˉ lalíingˋ e jí̱i̱ꞌ˜ jaˋ catɨ́ɨˉnaaꞌ lajo̱. 17 Jo̱ laꞌeáangˊ có̱o̱ꞌ˜ Moi˜ cacuøꞌˊ Fidiéeˇ jneaa˜aaꞌ júuˆ quiʉꞌˊ ta˜ quiáꞌrˉ; jo̱ dsʉꞌ laꞌeáangˊ có̱o̱ꞌ˜ Dseaˋ Jmáamˉbaꞌ e nɨcalɨne˜naaꞌ jial tíiˊ ꞌneáangˋ Fidiéeˇ jneaa˜aaꞌ jo̱guɨ laꞌeáangˊ có̱o̱ꞌ˜ íbˋ cajo̱ e lɨti˜ júuˆ quiáꞌˉ Fidiéeˇ. 18 Jo̱ jí̱i̱ꞌ˜ jaangˋ dseaˋ jmɨgüíˋ jaˋ mɨˊ cangáaiñˋ dseángꞌˉ ꞌñiaꞌˊ Fidiéeˇ, dsʉꞌ jí̱i̱ꞌ˜ i̱ Jó̱o̱rˊ camɨ́ɨngꞌ˜ do i̱ lɨ́ɨngˊ Fidiéeˇ cajo̱, jí̱i̱ꞌ˜ íˋbingꞌ i̱ nɨcajmijnéengˋ jial lɨ́ɨngˊ Tiquiáꞌrˆ Fidiéeˇ uíiꞌ˜ e dseángꞌˉ cøømˋ seeiñˋ có̱o̱ꞌ˜ dseaˋ do.\nMɨ˜ caféꞌˋ Juan i̱ seáangˋ dseaˋ jmɨɨˋ cuaiñ˜ quiáꞌˉ Dseaˋ Jmáangˉ\n19 Jo̱ co̱o̱ˋ jmɨɨ˜ jaléngꞌˋ i̱ dseaˋ i̱ quie̱ˊ nifɨˊ quiáꞌˉ jaléngꞌˋ dseaˋ Israel i̱ seengˋ fɨˊ Jerusalén casíiñˋ co̱o̱ˋ tú̱ˉ mɨ́ɨngꞌ˜ jmidseaˋ quiáꞌrˉ có̱o̱ꞌ˜guɨ jaangˋ gángˉ dseaˋ levita fɨˊ lɨ˜ táangˋ i̱ Juan i̱ seáangˋ dseaˋ jmɨɨˋ do e cangojmɨngɨ́ɨꞌrˇ dseaˋ do lala:\n—¿I̱˜ dseaˋ lɨnꞌˊ?\n20 Jo̱baꞌ cañíiˋ i̱ Juan do dseángꞌˉ la lɨ́ɨˊ jo̱ casɨ́ꞌˉreiñꞌ do lala:\n—O̱ꞌ jnea˜ i̱ Dseaˋ Jmáangˉ i̱ ɨˊ áaˊnaꞌ i̱ nisíngˉ Fidiéeˇ i̱ nicá̱ˋ nifɨˊ quíiˉnaꞌ.\n21 Jo̱ cajmɨngɨ́ꞌˉtu̱ i̱ dseaˋ do i̱ Juan do caléꞌˋ catú̱ˉ jo̱ cajíñꞌˉ:\n—Jo̱ ¿i̱˜ dseángꞌˉ lɨ́ɨngˊ ꞌnʉˋ jóng? ¿Su Líiˆ i̱ caféꞌˋ cuaiñ˜ quiáꞌˉ Fidiéeˇ malɨꞌˋguɨ eáangˊ?\nJo̱baꞌ cañíiˋtu̱ i̱ Juan do jo̱ cajíñꞌˉ:\nJo̱baꞌ caléꞌˋ catú̱ˉ cajmɨngɨ́ɨˋtu̱ i̱ dseaˋ do jo̱ cajíñꞌˉ lala:\n—¿O̱si ꞌnʉˋbɨ i̱ dseaˋ i̱ caguíngꞌˋ Fidiéeˇ i̱ niféꞌˋ cuaiñ˜ quiáꞌrˉ i̱ sɨjeengˇnaaꞌ fɨˊ jmɨgüíˋ la?\nJo̱baꞌ cañíiˋtu̱ i̱ Juan do quiáiñꞌˉ do jo̱ cajíñꞌˉ:\n—U̱˜, o̱ꞌ íˋ jnea˜ cajo̱.\n22 Jo̱baꞌ i̱ dseaˋ do calébꞌˋ catú̱ˉ cajmɨngɨ́ꞌrˉ i̱ Juan do jo̱ cajíñꞌˉ:\n—Jo̱ song o̱ꞌ lajo̱guɨ, jo̱baꞌ ¿i̱˜guɨ dseángꞌˉ lɨ́ɨngˊ ꞌnʉˋ jóng? Jo̱ co̱ꞌ dseángꞌˉ la guíimˋ ꞌnéˉ léˆnaaꞌ júuˆ i̱˜ dseángꞌˉ lɨ́ɨngˊ ꞌnʉˋ quiáꞌˉ i̱ dseaˋ i̱ casíingˋ jneaꞌˆ do, jo̱baꞌ ¿e˜ fóꞌˋ ꞌnʉˋ uøꞌˊ e lɨnꞌˊ?\n23 Jo̱baꞌ cañíiˋtu̱ i̱ Juan do quiáiñꞌˉ do:\n—Jnea˜ lɨ́ɨnˊn jaangˋ i̱ féꞌˋ i̱ cagüéngˉ fɨˊ ni˜ guóoꞌ˜ uǿˆ quiʉ̱́ˋ, jo̱ quie̱e̱ˉ júuˆ quiáꞌˉ Fidiéeˇ e catɨ́ɨngˉ ꞌnʉ́ꞌˋ e féꞌˋ lala: “Nea˜naꞌ condséeˊ co̱o̱ˋ fɨˊ, co̱ꞌ tɨˊ lɨ˜ nijáabˊ Fíiˋnaaꞌ” —lɨ́ꞌˆ laco̱ꞌ cajíngꞌˉ Fidiéeˇ fɨˊ ni˜ jiˋ quiáꞌrˉ e cajmeꞌˊ Saíiˆ, jaangˋ dseaˋ i̱ caféꞌˋ cuaiñ˜ quiáꞌˉ Fidiéeˇ ie˜ malɨɨ˜guɨ eáangˊ.\n24 Jo̱baꞌ i̱ dseaˋ i̱ casíingˋ dseaˋ fariseo fɨˊ lɨ˜ táangˋ i̱ Juan i̱ seáangˋ dseaˋ jmɨɨˋ do cangosiiñˇ có̱o̱ꞌ˜ dseaˋ do 25 jo̱ cajmɨngɨ́ꞌˉtu̱reiñꞌ:\n—Jo̱ song jaˋ lɨ́ɨngˊguɨꞌ i̱ Dseaˋ Jmáangˉ i̱ nisíngˉ Fidiéeˇ fɨˊ la i̱ nicá̱ˋ nifɨˊ quíˉnaaꞌ o̱ꞌguɨ Líiˆ o̱ꞌguɨ i̱ dseaˋ i̱ féꞌˋ cuaiñ˜ quiáꞌˉ Fidiéeˇ, jo̱baꞌ ¿jialɨꞌˊ jmooꞌˋ ta˜ seáangˋ dseaˋ jmɨɨˋ jóng?\n26 Jo̱baꞌ cañíiˋtu̱ i̱ Juan do quiáiñꞌˉ do jo̱ cajíñꞌˉ:\n—Jnea˜ seáanˊn dseaˋ jmɨɨˋ jí̱i̱ꞌ˜ có̱o̱ꞌ˜ layaang˜ jmɨɨˋ; jo̱ dsʉꞌ jee˜ ꞌnʉ́ꞌˋ nɨseemˋ jaangˋ i̱ jaˋ mɨˊ cuíingˋnaꞌ. 27 Jo̱ lana tɨˊ lɨ˜ nilɨcuíimˋbaꞌ i̱ dseaˋ íˋ, co̱ꞌ tɨˊ lɨ˜ ninámˋbre ta˜ quiáꞌrˉ. Jo̱ jnea˜ fɨˊ quiniˇ íˋ jaˋ eeˋ quíinˊn, co̱ꞌ jɨˋguɨ co̱ꞌ nisíiꞌ˜ ñiˊ ꞌñʉ́ʉˊ lomɨɨrˉ jaˋ quíinˊn.\n28 Jo̱ jaléꞌˋ e la cangojéeˊ fɨˊ co̱o̱ˋ fɨɨˋ lɨ˜ siiˋ Betania e néeˊ lɨ́ꞌˆ lɨˊ ꞌngóoꞌ˜ guaˋ Jordán, co̱ꞌ fɨˊ jo̱b lɨ˜ táangˋ i̱ Juan i̱ seáangˋ dseaˋ jmɨɨˋ do ie˜ jo̱.\nJesús lɨ́ɨiñˊ i̱ Joꞌseꞌˋ Jiuung˜ quiáꞌˉ Fidiéeˇ\n29 Jo̱ mɨ˜ cajneáˉ co̱o̱ˋguɨ jmɨɨ˜ lajo̱, i̱ Juan do cangárˉ e nɨjaquiéengˊ Jesús fɨˊ lɨ˜ siñꞌˊ. Jo̱baꞌ caféꞌrˋ uii˜ quiáꞌˉ dseaˋ do, jo̱ casɨ́ꞌrˉ jaléngꞌˋ i̱ dseaˋ i̱ teáangˉ có̱o̱ꞌr˜ do lala:\n—Fɨng na jǿøˉnaꞌ, dob nɨjáaˊ i̱ lɨ́ɨngˊ i̱ Joꞌseꞌˋ Jiuung˜ quiáꞌˉ Fidiéeˇ i̱ íingˉ jaléꞌˋ dseeˉ e røøngˋ dseaˋ jmɨgüíˋ. 30 Jo̱ i̱ dseaˋ lab i̱ éengˊ jnea˜ do ie˜ lamɨ˜ cafáꞌˉa lala: “Mɨ˜ nisóongˉ jnea˜, nijáaˊ jaangˋ i̱ niingˉguɨ eáangˊ laco̱ꞌ jnea˜, dsʉco̱ꞌ i̱ dseaˋ íˋ lají̱i̱ꞌ˜ mɨ˜ nʉ́ꞌˆguɨ eáangˊ e nilɨseengˋ jnea˜baꞌ e nɨseeiñˋ.” 31 Jo̱ jí̱i̱ꞌ˜ jnea˜ jaˋ mɨˊ calɨñiˋbɨ́ɨ i̱˜ dseángꞌˉ dseaˋ do, jo̱ dsʉꞌ cagáˉa fɨˊ jmɨgüíˋ la e gaseáanˊn dseaˋ jmɨɨˋ e laco̱ꞌ jaléngꞌˋ dseaˋ góoˋo dseaˋ Israel nilɨcuíiñˋ dseaˋ do.\n32 Jo̱ cajíngꞌˉguɨ i̱ Juan do lala cajo̱:\n—Co̱o̱ˋ jmɨɨ˜ camóˉ jnea˜ Jmɨguíˋ quiáꞌˉ Fidiéeˇ e cajgóˉ fɨˊ ñifɨ́ˉ jo̱ caje̱ˊ fɨˊ yʉ́ꞌˆ gui˜ Jesús e lɨɨng˜ jaangˋ mee˜. 33 Jo̱ lajeeˇ e nʉ́ꞌˉguɨ lajo̱ jaˋ mɨˊ ñiˋ jnea˜ i̱˜ lɨ́ɨngˊ dseaˋ do, jo̱ dsʉꞌ Fidiéeˇ i̱ casíiˋ quiéˉe e cagaseáanˊn dseaˋ jmɨɨˋ casɨ́ꞌrˉ jnea˜ lala: “I̱ dseaˋ i̱ nimáanꞌ˜ i̱ nijgiéeˋ Jmɨguíˋ quiéˉe fɨˊ yʉ́ꞌˆ gui˜, i̱ dseaˋ íˋbingꞌ i̱ niseángˉ dseaˋ jmɨɨˋ có̱o̱ꞌ˜ Jmɨguíˋ quiéˉe.” 34 Jo̱ camóbˉ jnea˜ mɨ˜ cangojéeˊ jaléꞌˋ e jo̱, jo̱baꞌ dseángꞌˉ lajamꞌˆ nɨta˜ dsiiˉ e Jesús lɨ́ɨiñˊ dseángꞌˉ i̱ Jó̱o̱ˊ Fidiéeˇ camɨ́ɨngꞌ˜ do.\nLaꞌuii˜ dseaˋ i̱ caꞌuíingˉ dseaˋ quiáꞌˉ Jesús\n35 Jo̱ mɨ˜ cajneáˉ co̱o̱ˋguɨ jmɨɨ˜ lajo̱, i̱ Juan i̱ seáangˋ dseaˋ jmɨɨˋ do táaiñˋ co̱lɨɨng˜ có̱o̱ꞌ˜ gángˉ dseañʉꞌˋ i̱ nɨlɨ́ɨngˊ dseaˋ quiáꞌrˉ. 36 Jo̱ lajeeˇ jo̱b cangárˉ e cangɨ́ɨngˊ Jesús, jo̱baꞌ cajíñꞌˉ casɨ́ꞌrˉ i̱ dseaˋ quiáꞌrˉ do e féꞌrˋ uii˜ quiáꞌˉ dseaˋ i̱ cangɨ́ɨngˊ do jo̱ cajíñꞌˉ:\n—Fɨng na jǿøˉnaꞌ, i̱ dseaˋ ngóoˊ dob i̱ lɨ́ɨngˊ i̱ Joꞌseꞌˋ Jiuung˜ quiáꞌˉ Fidiéeˇ i̱ íingˉ jaléꞌˋ dseeˉ e røøngˋ dseaˋ jmɨgüíˋ.\n37 Jo̱ dsifɨˊ mɨ˜ canúuˉ i̱ dseaˋ gángˉ do lají̱i̱ꞌ˜ e cajíngꞌˉ i̱ Juan do, jo̱baꞌ lajmɨnábˉ cangolíiñˉ tɨꞌleáaiñˊ laco̱ꞌ ngóoˊ Jesús. 38 Jo̱ mɨ˜ calɨlíꞌˆ Jesús e lɨɨng˜ i̱i̱ˋ ngolíingˉ caluurˇ, jo̱baꞌ dsifɨbˊ caji̱ꞌrˊ nir˜ e cajǿøiñˉ i̱ dseaˋ do jo̱ cajmɨngɨ́ꞌˉreiñꞌ:\n—¿I̱˜ ñilíingˉnaꞌ ꞌnángꞌˋnaꞌ?\nJo̱baꞌ cañíiˋ i̱ dseaˋ do quiáꞌˉ Jesús jo̱ cajíñꞌˉ:\n—Tɨfaꞌˊ, ¿jie˜ fɨˊ quíiꞌˉ?\n39 Jo̱baꞌ cañíiˋ Jesús quiáꞌˉ i̱ dseaˋ do jo̱ casɨ́ꞌˉreiñꞌ:\n—Máˉaaꞌ có̱o̱ꞌ˜ jnea˜, jo̱ lajo̱b nilɨñíˆnaꞌ.\nJo̱ co̱lɨɨm˜ cangolíiñˋ cangojmiñirˇ jie˜ quiáꞌˉ Jesús, jo̱ fɨˊ jo̱b caje̱rˊ co̱lɨɨng˜ lata˜ e jmɨɨ˜ jo̱, co̱ꞌ la i̱i̱ˉ quiʉ̱́ˋ e caꞌlóobˉ nɨngóoˊ ie˜ jo̱.\n40 Jo̱ jaangˋ lajeeˇ i̱ dseaˋ gángˉ i̱ canúuˉ júuˆ quiáꞌˉ Juan i̱ seáangˋ dseaˋ jmɨɨˋ do siirˋ Dɨ́ˆ i̱ nilɨ́ɨngˊ dseaˋ ngáangꞌ˜ có̱o̱ꞌ˜ jaangˋguɨ dseañʉꞌˋ i̱ siiˋ Simón, jo̱ íbˋ i̱ cangotáangˉ có̱o̱ꞌ˜ Jesús do. 41 Jo̱ dsifɨˊ lajo̱b cangóˉ Dɨ́ˆ e cangoꞌnéeiñꞌˇ i̱ rúiñꞌˋ i̱ siiˋ Simón do, jo̱ mɨ˜ cadséngꞌˋneiñꞌ do lalab casɨ́ꞌrˉ:\n—Janúꞌˋ, Simón, lana nɨcalɨcuíimˋbaa i̱ dseaˋ i̱ cajíngꞌˉ Fidiéeˇ i̱ nisíñˉ fɨˊ jmɨgüíˋ la i̱ siiˋ Dseaˋ Jmáangˉ i̱ nicá̱ˋ nifɨˊ quíˉiiꞌ do.\n42 Jo̱ dsifɨˊ lajo̱b i̱ Dɨ́ˆ do cangojéeiñˋ i̱ rúiñꞌˋ i̱ siiˋ Simón do fɨˊ lɨ˜ guiing˜ Jesús; jo̱ mɨ˜ tɨˊ lɨ˜ cangáˉ dseaˋ do quiáꞌˉ Simón lalab cajíñꞌˉ casɨ́ꞌˉreiñꞌ:\n—Jo̱ ꞌnʉbˋ i̱ siiˋ Simón, jo̱ lɨnꞌˊ jó̱o̱ˊ jaangˋguɨ i̱ siiˋ Juan, jo̱ dsʉꞌ latɨˊ lana nilɨsiiꞌˋ Cefas o̱si Tʉ́ˆ có̱o̱ꞌ˜ jmíiˊ griego é.\nMɨ˜ catǿꞌˉ Jesús Lii˜ có̱o̱ꞌ˜ Natanael\n43 Jo̱ mɨ˜ cajneáˉ co̱o̱ˋguɨ jmɨɨ˜ lajo̱, caꞌɨ́ˋ dsíiˊ Jesús e cangóˉtu̱r fɨˊ lɨ˜ se̱ꞌˊ Galilea, jo̱ fɨˊ jo̱b cajíngꞌˊ rúiñꞌˋ có̱o̱ꞌ˜ jaangˋ dseañʉꞌˋ i̱ siiˋ Lii˜, jo̱ lalab casɨ́ꞌˉreiñꞌ do:\n—Máˉaaꞌ có̱o̱ꞌ˜ jnea˜.\n44 Jo̱ i̱ Lii˜ do niseeiñˋ fɨˊ co̱o̱ˋ fɨɨˋ e siiˋ Betsaida, jo̱ dseaˋ góoˋbre nilɨ́ɨngˊ i̱ Dɨ́ˆ do có̱o̱ꞌ˜guɨ Tʉ́ˆ Simón, co̱ꞌ co̱o̱bˋ fɨɨˋ lɨ˜ seeiñˋ. 45 Jo̱ dsifɨˊ lajo̱b cangóˉ Lii˜ e cangoꞌnéeiñꞌˇ jaangˋguɨ dseañʉꞌˋ i̱ siiˋ Natanael, jo̱ mɨ˜ cajíngꞌˊneiñꞌ do, lala casɨ́ꞌˉreiñꞌ:\n—Lanab nɨcalɨcuíingˋnaaꞌ i̱ dseaˋ i̱ caꞌéengˋ Moi˜ fɨˊ ni˜ jiˋ quiáꞌrˉ malɨɨ˜guɨ eáangˊ, jo̱guɨ cajo̱ i̱ caꞌéengˋ jaléngꞌˋ dseaˋ i̱ caféꞌˋ cuaiñ˜ quiáꞌˉ Fidiéeˇ lɨ́ꞌˆ laco̱ꞌguɨ cajmeꞌrˊ fɨˊ ni˜ jiˋ malɨɨ˜guɨ eáangˊ. Jo̱ i̱ dseaˋ íbˋ i̱ siiˋ Jesús i̱ seengˋ fɨˊ Nazaret i̱ lɨ́ɨngˊ jó̱o̱ˊ Séˆ.\n46 Jo̱ mɨ˜ canúuˉ Natanael e júuˆ jo̱, jo̱baꞌ cajíñꞌˉ lala:\n—Jaˋ líꞌˆ dsiiˉ e fɨˊ Nazaret nigüɨꞌɨ́ɨˊ jaangˋ i̱ niꞌéˉ guiʉ́ˉ có̱o̱ꞌ˜ dseaˋ rúngꞌˋ.\nJo̱baꞌ cañíiˋ Lii˜ quiáꞌˉ i̱ dseaˋ do jo̱ cajíñꞌˉ:\n—Máˉaaꞌ fɨˊ lɨ˜ guiiñ˜, jo̱ lajo̱baꞌ nilɨcuíinꞌˋ dseaˋ do.\n47 Jo̱ mɨ˜ cangáˉ Jesús e nɨjaquiéengˊ dseaˋ do fɨˊ lɨ˜ siñꞌˊ, jo̱baꞌ cajíñꞌˉ lala e caféꞌrˋ uii˜ quiáꞌˉ Natanael:\n—I̱ nab dseángꞌˉ lajangꞌˆ jaangˋ dseaˋ góoˋnaaꞌ dseaˋ Israel i̱ jaˋ quie̱ˊ júuˆ ta˜ júuˆ.\n48 Jo̱ mɨ˜ canúuˉ Natanael e jo̱, jo̱baꞌ cañíirˋ quiáꞌˉ Jesús jo̱ cajmɨngɨ́ꞌrˉ dseaˋ do lala:\n—Jo̱ ¿jial nɨcuíinꞌˋ jnea˜ jial lɨ́ɨnˊn?\nJo̱baꞌ cañíiˋ Jesús quiáiñꞌˉ do jo̱ cajíñꞌˉ:\n—Co̱ꞌ lají̱i̱ꞌ˜ nʉ́ꞌˉguɨ e nitǿꞌˋ Lii˜ ꞌnʉˋ, jéemˊ nɨcamángˉ jnea˜ ꞌnʉˋ e guiinꞌ˜ uii˜ ꞌmaˋ güɨñíꞌˆ.\n49 Jo̱baꞌ cañíiˋtu̱ Natanael quiáꞌˉ Jesús jo̱ casɨ́ꞌrˉ dseaˋ do lala:\n—Tɨfaꞌˊ, ꞌnʉbˋ dseángꞌˉ i̱ lɨ́ɨngˊ Jó̱o̱ˊ Fidiéeˇ, jo̱guɨ ꞌnʉbˋ cajo̱ dseaˋ lɨnꞌˊ dseata˜ dseaˋ féngꞌˊ quiáꞌˉ jaléngꞌˋ jneaa˜aaꞌ, dseaˋ lɨ́ɨˊɨɨꞌ dseaˋ Israel.\n50 Jo̱baꞌ cañíiˋtu̱ Jesús quiáꞌˉ i̱ dseaˋ do caléꞌˋ catú̱ˉ jo̱ casɨ́ꞌˉreiñꞌ:\n—¿Su jáꞌˉ lɨ́ɨnꞌˋ lana dsʉꞌ uíiꞌ˜ e fáꞌˋa e camánˉn ꞌnʉˋ e guiinꞌ˜ uii˜ ꞌmaˋ güɨñíꞌˆ? Jo̱ dsʉꞌ jnea˜ fɨ́ɨˉɨ ꞌnʉˋ e nábɨ nimóꞌˆ jaléꞌˋ e niingˉguɨ eáangˊ e tɨɨnˉ jmee˜e.\n51 Jo̱ lalab cajíngꞌˉguɨ Jesús cajo̱ e casɨ́ꞌrˉ lajaléiñꞌˋ do:\n—Jo̱ lalab jmɨtaaˆ óoˊnaꞌ cajo̱ e nimóˆbaꞌ jial jnéengˉ fɨˊ ñifɨ́ˉ fɨˊ lɨ˜ guiing˜ Fidiéeˇ, jo̱guɨ jial sooˋ jo̱guɨ jgáangˋ jaléngꞌˋ ángeles quiáꞌˉ Fidiéeˇ fɨˊ lɨ˜ sínꞌˋn, jnea˜ dseaˋ gáaˊa fɨˊ ñifɨ́ˉ e lɨ́ɨnˊn jaangˋ dseaˋ jmɨgüíˋ.


Annia Aurelia Galeria Lucilla (148 pe 150 – 182) a oa pried an impalaer roman Lucius Verus, a renas gant he zad.\nTrede merc'h an impalaer Marcus Aurelius ha Faustina ar Yaouankañ e oa, ha c'hoar henañ an impalaer Commodus. Commodus a c'hourc'hemennas lakaat Lucilla d'ar marv goude un taol-stad c'hwitet a-enep dezhañ pa oa-hi 33 bloaz.\n2 Lucilla er filmoù\nGanet ha savet e voe e Roma en un tiegezh uhel ha bras e levezon. Gevelez e oa da Gemellus Lucillae, a varvas war-dro 150.E zud kozh a-berzh mamm e oa an impalaer Antoninus Pius ha Faustina an Henañ, hag he zud-kozh a-berzh tad e oa Domitia Lucilla hag an arc'hantour Marcus Annius Verus.\nEn 161 e voe aozet he dimeziñ da Lucius Verus a genrene gant he zad, hag en 164 e voe graet an eured, pa oa he fried 18 vloaz warni. Ha setu hi anvet da Augusta (titl).\nLucilla er filmoù[kemmañ | kemmañ ar vammenn]\n1964 : The Fall of the Roman Empire gant Anthony Mann, Lucilla c'hoariet gant Sophia Loren.\n2000 : Gladiator gant Ridley Scott, Lucilla c'hoariet gant Connie Nielsen.\nAdtapet diwar « https://br.wikipedia.org/w/index.php?title=Annia_Aurelia_Galeria_Lucilla&oldid=1892379 »\nKemmoù diwezhañ degaset d'ar bajenn-mañ d'an 17 Gen 2021, da 16:36.


Diwan - Disoc’hoù en enklask war implij ar brezhoneg gant al liseidi Diwan\nDegemer > Disochou-en-enklask-war-implij-ar-brezhoneg-gant-al-liseidi-diwan-hag-o-familhou\nTremenet mat eo an distro skol 2021-2022 er skolioù, skolajoù, liseoù ha lusk ar skoliata zo lañset, un digarez da ober anv en-dro eus un enklask bras kaset da benn e lise Diwan Karaez diwar-benn implij ar brezhoneg gant al liseidi hag o familhoù. An disoc'hoù a oa bet embannet e miz Ebrel 2021.\nEtre miz Du 2019 ha miz Genver 2020 e oa bet aterset 314 lisead evit kompren gant petra int levezonet pa implijont ar brezhoneg war ar pemdez. Ur raktres pedagogel e oa ar studiadenn-se e penn kentañ : kinniget en deus Gildas Grimault, kelenner war ar skiantoù ekonomikel ha sokial, d’ur strollad eilvet klas en em lakaat e plas ur sokiologour ha sevel ur roll goulennoù.\n"Daoust hag an oad hag al live skol, ar skolaj orin, ar familh (ma vez komzet brezhoneg pe get), bezañ paotr pe blac’h o deus ul levezon war an implij eus ar yezh ? a c'houlenn Gildas. Ur bern goulennoù ha ne ouiemp ket ar respontoù, na me nag al liseidi. Ha goude eo bet kaset al liseidi a oa fier ruz da vont en holl glasadoù da ginnig o labour ha da lakaat al liseidi da respont."\nMeur a dra a zo bet lakaet war wel :\n79% deus al liseidi a lavar bezañ tomm ouzh ar yezh\n71% anezho a gav dezho o deus ul live mat pe mat a-walc’h e brezhoneg\nKaout kerent a oar brezhoneg a lak da greskiñ ar santimant barregezh-se, met ar fed bezañ paotr pe blac’h ivez :\n“Ar merc’hed o deus ar santimant bezañ barrekoc’h eget ar baotred e brezhoneg, a zispleg Gildas. Gouzout a ouiomp dre vras e Bro-C’hall, da skouer, emañ ar merc’hed tostoc’h ouzh ar skol eget ar baotred. Ar brezhoneg a zo evit ul lod mat eus al liseidi un danvez skol peogwir ne vez ket komzet brezhoneg er gêr. Neuze, gellout a reomp ober ul liamm etre an daou hag a c’hell bezañ un displegadenn.”\nDiskouez a ra an enklask ivez ez eus kerent brezhonegerien gant ul lodenn vat eus al liseidi. E-touez ur familh diwar ziv ez eus un tad pe ur vamm a oar brezhoneg mat pe vat a-walc’h, met treut e seblant bezañ an treuzkas :\n“Benn ar fin hon eus merzet ez eus nemet ur c’hard eus ar gerent a oar brezhoneg a dreuzkas d’o bugel, eme Gildas. Neuze n’eo ket ar pal barn evidomp-ni peogwir e ouiomp ez eus ur c’hoant kreñv ‘barzh bed an emsav treuzkas, met ar pezh a zo eo kompren ivez petra c’hoarvez evit al liseidi. Neuze pa glevomp ez eus un diouer a vrezhoneg gant al liseidi pe ne vez ket implijet dibaouez ar brezhoneg ganto, deomp-ni da c’houzout ivez an tri c’hard anezho ho deus un tad pe ur vamm a oar mat pe mat a-walc’h ar brezhoneg ha n’int ket deuet a-benn da dreuzkas ar yezh d’o bugel.”\nTreuzkas ar brezhoneg er familhoù a zo sujed un dezenn kaset a-benn er mare-mañ gant ar sokiologourez Katell Chantreau, kenurzhierez an enklask-se gant Gildas Grimault.\n> Klikit amañ evit kaout disoc'hoù resis an enklask ha gouzout hiroc'h\nRentañ-kont an enklask\nReportaj Frañs 3 Breizh\nGerioù-alc'hwez stag : brezhoneg langue langue bretonne lycée enquête lycéens


Pajenn:Catechis, 1817.djvu/153 - Wikimammenn\nEus ar Scandal.\nAr scandal pe ar goal exempl a so ur muntr eus an ine. Graç an Autro Doue eo buez on ine ; mar greomp eta d’an nessàn coll graç Doue, e zomp muntrerien eus e ine. Ar scandal a so ur goms pe un action fall, pe en deus an apparanç da vezàn fall, ha dre-se a ell bezàn d’ar re-all un occasion da offanci Doue ha da goll oc’h ine. Dre exempl, coms a rer a enep ar reigion, an devotion, ar chastete, ar charite, etc. Rei a rer ali evit an drouc, pe en ordren ; an treo se tout a so pec’het a scandal. Ober a rer actiono fall en presanç re all ; quement-se so scandalus. Ar goms ne ra nemet rei mouvamant ; an exempl a draïn. Sant Paul n’en dige quet debret a guicq en presanç ar re a sonche e voa un dra difennet. Bezàn so evit guir sperejo estropiet pere a ve scandaliset dre ar pez n’en deus quet a apparanç a scandal ; hennes so ur scandal recevet ha non pas unan roet. Ur sort tud n’o deus d’en em glem nemet aneze oc’hunan. Bezomp en pep lec’h ar c’huez-vad a J. C., ha lequeomp evez da laret na da ober netra a guement a ve occasion d’en offanci.\nBuez naturel an den a gonsist en union ar c’horf hac an ine ; dre ar maro e ve collet. E vuez spirituel a gonsist en graço Doue ; ar pec’het hac ar scandal o lem digantàn. Anfin e vuez civil eo an opinion hac ar reputation vad ; an detraction e lem digantàn.\nDetracti an nessàn eo declari an drouc en deus groet, pe un imperfection en e bersonaich. Ar pec’het-se a so grevus, ha cousgoude commun. Ar medisant dre un taul teod a laz peur-\nAdtapet diwar « https://br.wikisource.org/w/index.php?title=Pajenn:Catechis,_1817.djvu/153&oldid=118222 »\nKemmoù diwezhañ degaset d'ar bajenn-mañ d'an 7 Eos 2018, da 10:39.


Ai'ta d'an SNCF : ar brezhoneg n'eo ket ur yezh estren\nSamedi 28 novembre 2015 à 20:03 -\nPar France Bleu Breizh Izel\nAr Strollad Ai'ta en deus kaset panelloù eus ti-gar Plouared da Roazhon, gant an tren. Klemm a reont rak ar panelloù nevez-se, a zo bet staliet e Plouared hag e Kemperle, ha na roont ket plas a-walc'h d'ar brezhoneg hervez ar strollad.\nPegsunet eo bet ti-gar Plouared gant strollad Ai'ta - Nolwenn Quioc\nGant an tren tizh bras o tont e 2017 e Breizh eo kroget an SNCF da nevesaat tiez-gar ar vro. Met ar panelloù nevez a zo bet staliet e porzh-houarn Plouared hag e hini Kemperle ne blij ket da Ai'ta. Ar rebech : an darn vrasañ anezho a vez brezhoneg warno, met skrivet eo re vihan, evit ar strollad. "Ar skridoù e brezhoneg a zo a live gant ar saozneg, evel ma vefe ur yezh estren, p'eo yezh ar vro" eme ar stourmerien.\nPeget eo bet skritelloù e brezhoneg war ar panelloù gant Ai'ta - Nolwenn Quioc\nKoulskoude e oa bet graet strivoù gant an SNCF : e 2008 e oa bet staliet e ti-gar Landerne panelloù divyezhek par ouzh par, lec'h ma oa skrivet ken bras e brezhoneg hag e galleg. Kendalc'het oa bet gant an taol-arnod-se nevez zo e tiez-gar Menezalban ha Mousterel-an-Il e ll-ha-Gwilen hag en Ifinieg, e-kichen Sant-Brieg. "Perak, neuze, n'eo ket bet dibabet ober memestra war-vord linenn nevez an Tren Tizh Bras ?" a c'houlenn Ai'ta.\nPetra a ra ar Rannvro ?\nAl labourioù kempenn a vez graet d'ar mare-mañ e porzhioù-houarn ar vro a zo arc'hantaouet, evit ar pezh brasañ, gant ar strollegezhioù lec'hel. Lod anezho o deus goulennet d'an SNCF staliañ gwir panelloù divyezhek. Kaset eo bet lizhiri gant tiez-kêr Redon, Kemper, Kemperle, Gwengamp ha Plouared, ha gant pemzek kannad ha senedour eus Breizh. Met nac'het eo bet gant an SNCF.\n"Un dispri evit ar brezhoneg"\nHervez Ai'ta, an tri c'hard eus an arc'hant lakaet gant ar strollegezhioù lec'hel a zeu eus Rannvro Breizh. "_Perak e vez asantet gant ar Rannvro kenderc'hel e-mod-se ? _eme unan eus strollad Ai'ta. Padal ar Rannvro a zo sañset kaout ur politikerezh yezh solut, hag hiviz an deiz e vez asantet d'an dispri-se evit ar brezhoneg."\nEvit klask pouezañ war an diviz-se o doa aozet tud Ai'ta un oberenn arouezius e porzh-houarn Plouared. Lakaet eo bet peg-sunioù war ar panelloù, ha distaliet daou anezho. Lakaet int bet e-barzh un tren a oa o vont da Roazhon... evit kas anezho en-dro d'an SNCF.\nKaset eo bet panelloù ti-gar Plouaret da Roazhon gant an tren - Nolwenn Quioc\n40 ans du TGV : "l'enthousiasme était extraordinaire", se souvient un cheminot tourangeau\nAnti2010 : Les gendarmes du Finistère appellent à la vigilance sur les réseaux sociaux\n40 ans du TGV : à Tours, le prix du mètre carré a triplé\nHuit mois de prison avec sursis pour une pancarte insultante à Epinal\nRenault met la gomme sur l'électrique en Seine-Maritime\nLe TGV a transformé la vie et l'immobilier des Vauclusiens\nInvasion de poulpes dans le sud Finistère\nQuand le TGV battait des records de vitesse


An Incarnation - Wikimammenn\nL. Prud’homme, 1817 (p. 35-36)\n◄ Doue Crouer An Incarnation Ar Redamption ►\nMyster an Incarnation.\nAr pez a leveromp en diou quentel-màn a so tout tennet eus ar Scritur sacr. Necesser eo dimp gout an histoar eus hon zad, hon breur hon redampteur, hon c’honservateur, hon au-tro, hon barner. Goude pec’het hon tad quenta, Doue a brometas ur Redampteur d’an douar. Ar liberateur-se a arruas voar dro pevar mil bloas goude ma voa bet prometet. Doue a lesas quen hir amser da dremen, evit ober d’an dud santout guel an ezom hac ar bris eus hon Redampteur divin, eit ober deze huanadi ha desirout evel o deus groet ar Sænt el lezen ancien, an arru prompt a Vap Doue incarnet. Anfin Doue a lezas da dremen ar spaç amser-se evit-prouvi hac annonç dre ar prophetet pel amser diaroc, peguen caër ha peguen glorius e voa al liberateur-se, en ur annonç e c’hinivelez, e vuez, e varo, e enteramant, e resurrection, e asçansion hac ar chanchamant a dlefoa da ober voar an douar. Epad an amser se, da laret eo aboe pec’het Adam bete donediguez ar Messias, e voa sauveteet an dud dre ar fe en Jesus-Christ da donet, peini a dlefoa effaci ar pec’hejo cometet quent ha goude e zonediguez. Mæs ar Sænt eus an Testamant ancien ne ellent quet antren er gloar : perger an env a voa serret, den nemet ar Verb incarnet ne elle o digueri ; evel se ine J. C. a disquennas el limbo goude e varo er Groas, evit consoli ha delivra an tado santel, pe ar Sænt eus al lezen ancien.\nBezàn so peder propheci principal voar doediguez ar Messias. Evit abregi na rin nemet o henvel. Ar c’henta, hini Jacob er Geness, ch. 49. An eil, hini ar prophet Damel, ch. 9. An drede, hini ar prophet Aggee, ch. 2 ; hac ar pevare, hini ar prophet Malachie, ch. 5. Ur prophèt a so ur personaich inspiret gant Doue evit annonç certen treo libr pel amser quent evit ma c’harruont. Doue hepquen a ell hanaveout an amser da dont. Bezàn eus c’hoas ispicial nao propheci, pere a verq bete an distera circonstanç a vuez, a regn, a varo, a resurrection hac asçansion J.C. hon Redampteur. Ar Judevien a so c’hoas testo beo a incarnation Map unic an Tad eternel evel eus ar maro cruel en deus soufret voar ar Groas evidomp oll. Goude ar guentel a heuil, e continufomp an histoar a incarnation Jesus-Christ.\nAdtapet diwar « https://br.wikisource.org/w/index.php?title=An_Incarnation&oldid=117970 »\nKemmoù diwezhañ degaset d'ar bajenn-mañ d'an 6 Eos 2018, da 11:15.